Irakaskuntza esparruan diren bereizkerien aurkako borrokari buruzko Konbentzioa\nHezkuntza, Zientzia eta Kulturarako Nazio Batuen Erakundearen Konferentzia Orokorrak 1960ko abenduaren 14an onetsia.\nIndarrean jartzea:1962ko maiatzaren 22an, 14. artikuluarekin bat etorriz.\nHezkuntza, Zientzia eta Kulturarako Nazio Batuen Erakundearen Konferentzia Orokorrak, Parisen egin duen hamaikagarren bileran, 1960ko azaroaren 14tik abenduaren 15era,\nGogoratuz Giza Eskubideen Adierazpen Unibertsalak bereizkeriarik ezarri behar ez delako printzipioa baieztatzen duela eta, orobat, guztiek duten hezkuntzarako eskubidea aldarrikatzen duela,\nKontuan harturik irakaskuntza esparruko bereizkeriak Giza Eskubideen Adierazpen Unibertsalean jasotako eskubideen urratzeak direla ,\nKontuan harturikbere Konstituzioan arautzen denaren arabera, Hezkuntza, Zientzia eta Kulturarako Nazio Batuen Erakundeak nazioen arteko lankidetza ezartzeko asmoa daukala, giza eskubideen errespetu unibertsala ziurtatzeko eta hezkuntzako aukera berdintasuna ziurtatzeko helburuarekin,\nJakitun izanik, horren ondorioz, Hezkuntza, Zientzia eta Kulturarako Nazio Batuen Erakundeari dagokiola, hezkuntza sistema nazional bakoitzari eta guztiei zor zaien errespetuarekin, irakaskuntza esparruan bereizkeria guztiak galarazteaz gain, esparru horretan pertsona guztientzat aukera eta tratu berdinak egon daitezela lortzea,\nProposamenak jaso ondoren, irakaskuntzan diren bereizkerien inguruko ikuspegi ezberdinen aldetik, hain zuzen ere, bileraren aztergaien zerrendako 17.1.4 puntua den gaiaren ingurukoak,\nErabaki ondoren bere hamargarren bileran gai hau nazioarteko konbentzio baten eta estatu kideentzako gomendioen objektua izango zela,\nGaur, 1960ko abenduaren hamalauan, Konbentzio hau onesten du:\n1.Konbentzio honen ondorioetarako, “bereizkeria” esamoldea honetara ulertzen da: arraza, kolorea, sexua, hizkuntza, erlijioa, iritzi politikoak edo beste izaera batekoak, nazio- edo gizarte-jatorria, ekonomia-maila edo jaiotzan oinarritutako bereizketa, bazterketa, mugaketa edo lehentasun oro, horien ondorio edo xedea delarik irakaskuntza esparruan tratu berdintasuna deuseztatzea edo aldaraztea eta, bereziki:\na) Pertsona bat edo talde bat irakaskuntza maila eta mota ezberdinetatik kanpo uztea;\nb) Pertsona bat edo talde bat behe-mailako heziketara mugatzea;\nc) Konbentzio honen 2. artikuluan ezarritakoari kalterik egin gabe, pertsona edo taldeentzat irakaskuntza sistema edo establezimendu bereiziak eratu edo mantentzea; edo\nd) Pertsona bat edo talde bat giza duintasunarekin bateraezina den egoeran jartzea;\n2.Konbentzio honen ondorioetarako, “irakaskuntza” hitza hurrengoari dagokio: irakaskuntza beraren mota eta mailak, eta barneratzen ditu hala irakaskuntza bidean sartzea, nola irakaskuntzaren neurria, kalitatea eta berori zein baldintzatan ematen den.\nOndorengo egoerak ez dira bereizkeria gisa kontsideratuko Konbentzio honen 1. artikuluaren arabera, estatuak egoera horiek onesten dituen kasuetan:\na) Irakaskuntza sistema edo establezimendu bereiziak eratu edo mantentzea gizon eta emakume ikasleentzat, betiere sistema edo establezimendu horiek irakaskuntza bidean sartzeko erraztasun baliokideak eskaintzen badituzte, maila berean egoki diren irakasleak badituzte, bai eta kalitate bereko eskola-lokalak eta -ekipamenduak eta ikasketa programa berdinak edo baliokideak jarraitzea ahalbidetzen badute;\nb) Erlijio edo hizkuntza arrazoiak direla bide, sistema edo establezimendu bereiziak sortu edo mantentzea, horiek ikasleen guraso edo lege-tutoreen nahien araberako irakaskuntza eskaintzen badute, sistema horietan parte hartzea edo establezimendu horietara joatea aukerazkoa bada eta horietan eskaintzen den irakaskuntza agintari eskudunek gradu bereko irakaskuntzarako ezarri edo onetsi izan dituzten arauen araberakoa bada;\nc) Irakaskuntza establezimendu pribatuak sortu edo mantentzea, betiere establezimendu horien helburua ez bada edozein talde baztertzea, baizik eta botere publikoak eskaintzen duen irakaskuntzari aukera berriak gehitzea, eta berebat, xede horren arabera badihardute, eta agintari eskudunek agindu edo onetsitako arauekin bat badatoz, bereziki gradu bereko irakaskuntzarako ezarritakoekin.\nKonbentzio honetan bereizkeria hitzari ematen zaion esanahian edozein bereizkeria ezabatu eta saihesteko helburuarekin, estatu alderdiek ondorengo konpromisoa hartzen dute:\na) Irakaskuntza esparruan bereizkeria dakarten legeria xedapen eta administrazio xedapen guztiak indargabetzeko eta administrazio eginera guztiak baztertzeko,\nb) Beharrezko neurriak hartzeko, legeria xedapenak barne, irakaskuntza establezimenduetan ikasleak onartzerakoan inolako bereizkeriarik gerta ez dadin;\nc) Botere publikoek inolako tratu ezberdinik ez egiteko, nazioko biztanleen artean, dela matrikula gastuei, bekei edo ikasleei laguntza emateko beste edozein moduei dagokienez, dela atzerrian ikasketak jarraitzeko beharrezkoak izan daitezkeen baimen eta erraztasunak emateari dagokionez, meritu eta beharrizanetan oinarritutakoak salbu;\nd) Botere publikoek ez dute onartuko irakaskuntza establezimenduei eman diezaieketen laguntzan, horren forma edozein izanik ere, inolako lehentasun edo murrizketarik, horien oinarri bakarra bada ikasleak talde jakin bateko kide izatea;\ne) Bere lurraldean bizi diren atzerritarrei, bere naziokoek dituzten baldintza berdinetan hezkuntza bidean sartzeko aukera ematea.\nKonbentzio honetako estatu alderdiek konpromisoa hartzen dute, orobat, inguruabar eta eginera nazionalen arabera metodo egokiak erabiliz, irakaskuntzaren esparruan aukera eta tratu berdintasuna sustatzera zuzendutako politika nazionala eratu, garatu eta aplikatzera, eta bereziki:\na) Lehen mailako irakaskuntza nahitaezko eta dohaineko bilakatzea, eta bigarren mailako irakaskuntza, bere forma ezberdinetan guztiontzat eskuragarri jartzea eta orokortzea; goi mailako irakaskuntzari dagokionez, guztioi bertan sartzeko aukera ematea, baldintza berdinetan eta bakoitzaren gaitasunaren arabera; legeak agindutako eginbeharra, hain zuzen ere, eskolara joatekoa guztiek bete dezaten ziurtatzea;\nb) Gradu bereko establezimendu publiko guztietan maila berekoa den eta baldintza baliokideak dituen irakaskuntza bermatzea, batez ere horren kalitateari dagokionez;\nc) Metodo egokiak erabiliz, lehen irakaskuntza guztiz edo zatiren batean jaso ez duten pertsonen hezkuntza sustatu eta areagotzea, eta bakoitzaren gaitasunen arabera ikasketak jarraitzeko aukera ematea;\nd) Irakasle izateko prestakuntzan, bereizkeriarik egon ez dadin lan egitea.\n1.Konbentzio honetako estatu alderdiek ondorengoa erabakitzen dute:\na) Hezkuntzak giza nortasunaren garapen osorantz jo behar duela eta giza eskubideen eta oinarrizko askatasunen errespetua indartu, eta nazio guztien eta arraza edo erlijio talde guztien artean elkar ulertzea, tolerantzia eta adiskidetasuna sustatu behar dituela, eta orobat, bakea mantentzeko Nazio Batuek egiten dituzten ekintzen ibilbidea;\nb) Gurasoen askatasuna, eta hala denean, lege-tutoreen askatasuna ere errespetatu behar dela ondorengo gaietan: 1) euren seme-alabentzat botere publikoek mantentzen ez dituzten irakaskuntza establezimenduak aukeratzea, baina horiek agintari eskudunek ezarri edo onets ditzaketen gutxieneko arauak errespetatu behar dituzte, eta 2) euren seme-alabei ematea, estatu bakoitzeko legeriak ezarritako aplikazio-modalitateen barruan, euren sinesmen propioen araberako erlijio eta moral heziketa; eta gainera, horretan ezin da norbanakorik edo talderik behartu bere sinesmenekin bateraezina den erlijio heziketarik jasotzera;\nc) Gutxiengo nazionalen kideei aitortu behar zaie berezkoak dituzten irakaskuntza jardueretan aritzeko eskubidea, horien artean direla ikastetxeak sortu eta mantentzea eta, estatu bakoitzak hezkuntzan duen politikaren arabera, euren berezko hizkuntza erabili eta irakastea, betiere:\ni) Eskubide hau egikaritzeak ezin du oztopatu gutxiengoen kideek kolektibitatearen kultura eta hizkuntza ulertzea eta horien ekintzetan parte hartzea, eta eskubide horren egikaritzak ezin du nazioaren subiranotasuna arriskuan jarri;\nii) Ikastetxe horietako irakaskuntza maila ez da izango agintari eskudunek ezarri edo onetsitako maila orokorra baino beheragokoa;\niii) Ikastetxe horietara joatea aukerakoa izatea.\n2. Konbentzio honetako estatu alderdiek konpromisoa hartzen dute artikulu honetako 1. paragrafoan jasotako printzipioen ezarpena bermatzeko beharrezko diren xedapen guztiak onesteko.\nKonbentzio honetako estatu alderdiek konpromisoa hartzen dute, beronen aplikazioan, Hezkuntza, Zientzia eta Kulturarako Nazio Batuen Erakundearen Konferentzia Orokorrak onets ditzakeen gomendioei arretarik handiena emateko, irakaskuntzan gerta daitezkeen bereizkeria mota ezberdinen aurka borrokan hartu beharreko neurriak definitzeko xedearekin eta esparru horretan aukera eta tratu berdintasuna lortzeko xedearekin.\nKonbentzio honetako estatu alderdiek Hezkuntza, Zientzia eta Kulturarako Nazio Batuen Erakundearen Konferentzia Orokorraren eskuetan jarri beharko dituzten aldizkako txostenetan, adierazi beharko lukete, hark zehaztutako data eta moduan, zein diren legeria edo erregelamendu xedapenak, eta Konbentzio hau aplikatzeko hartu dituzten gainontzeko neurriak, horien barne direla 4. artikuluan zehaztutako politika nazionala formulatu eta garatzeko hartu beharko liratekeenak, aurrekoen bidez lortutako emaitzak eta horien aplikazioan izan dituzten oztopoak.\nKonbentzio honetako bi edo zenbait estatu alderdiren arteko edozein eztabaida, negoziazioen bidez konpondu ez dena eta Konbentzioaren interpretazio edo aplikazioari dagokiona, eztabaidan parte diren alderdiek hala eskatuta, Nazioarteko Justizia Gortearen mende jarriko da hark erabaki dezan, eztabaida konpontzeko bestelako prozedurarik ez dagoen heinean.\nEz da onetsiko Konbentzio honi egindako ezelako erreserbarik.\nKonbentzio honek ez du ondorio gisa ekarriko norbanakoek edo taldeek dituzten eskubideak gutxiestea, horiek bi estatu edo gehiagoren arteko itunen bidez sortu badira,eta eskubide horiek Konbentzio honen testu edo espirituaren aurkakoak ez badira.\nKonbentzio hau espainieraz, frantsesez, ingelesez eta errusieraz idatzi da; lau testuak kautoak dira.\n1.Konbentzio hau Hezkuntza, Zientzia eta Kulturarako Nazio Batuen Erakundearen estatu alderdien menpe jarriko da, berori berretsi edo onets dezaten, bakoitzaren prozedura konstituzionalarekin bat etorriz.\n2.Berrespen edo onespen instrumentuak Hezkuntza, Zientzia eta Kulturarako Nazio Batuen Erakundearen zuzendari orokorraren esku utziko dira, hark gordailutu ditzan.\n1.Konbentzio hau zabalik egongo da Hezkuntza, Zientzia eta Kulturarako Nazio Batuen Erakundearen kide ez den edozein estaturen atxikipena jasotzeko, horretarako gonbitea izan badu, Erakundearen Kontseilu Betearazleak egina.\n2. Atxikipena egiteko, Hezkuntza, Zientzia eta Kulturarako Nazio Batuen Erakundearen zuzendari orokorraren esku utziko da atxikipen instrumentu bat, hark gordailutu dezan.\nKonbentzio hau indarrean jarriko da hirugarren berrespen, onespen edo atxikipen instrumentu gordailutu eta hiru hilabetera, baina bakarrik data horretan edo lehenago berrespen, onespen edo atxikipen instrumentu gordailutu duten estatuekiko.Era berean, gainontzeko estatu bakoitzarekiko, indarrean jarriko da haren berrespen, onespen eta atxikipen instrumentu gordailutu eta hiru hilabetera.\nKonbentzio honetako estatu alderdiek aitortzen dute Konbentzioa bere metropoli lurraldean ez ezik, autonomoak ez diren lurraldeetan, fideikomisoan, kolonietan edo beste edozein lurraldetan ere aplikatuko dela, horien nazioarteko harremanak bere esku badaude.Estatu alderdiak kontsulta egiteko konpromisoa hartzen dute, halakoa beharrezkoa izango balitz, lurralde horietako gobernuari edo gainontzeko agintari eskudunei, berrespen, onespen edo atxikipen unean edo hori baino lehenago, Konbentzioa lurralde horietan aplikatzeko, eta Hezkuntza, Zientzia eta Kulturarako Nazio Batuen Erakundearen zuzendari nagusiari jakinarazteko Konbentzioa zein lurraldetan aplikatuko den; jakinarazpenak jasotze datatik hiru hilabetera izango ditu ondorioak.\n1.Konbentzio honetako estatu alderdi oro, berori salatzeko ahalmena izango du bere izenean edo beste lurralde baten izenean, lurralde horren nazioarteko harremanak bere esku baditu.\n2.Salaketa, Hezkuntza, Zientzia eta Kulturarako Nazio Batuen Erakundearen zuzendari orokorraren esku utziko den instrumentu idatzi baten bitartez jakinaraziko da, hark gordailutu dezan.\n3.Salaketak ondorioak sortuko ditu, salaketa instrumentuaren jasotze datatik hamabi hilabetera.\nHezkuntza, Zientzia eta Kulturarako Nazio Batuen Erakundearen zuzendari nagusiak informatuko ditu, dela Erakundearen estatu alderdiak, dela 13. artikuluaren arabera alderdi ez diren estatuak, dela, azkenez ere, Nazio Batuak, 12 eta 13. artikuluan aipatzen diren berrespen, onespen edo atxikipen instrumentuen gordailuaren inguruan, bai eta 15 eta 16. artikuluetan zehaztutako jakinarazpen eta salaketa instrumentuei buruz, hurrenez hurren.\n1. Konbentzio hau Hezkuntza, Zientzia eta Kulturarako Nazio Batuen Erakundearen Konferentzia Orokorrak berrikus dezake. Dena den, Konbentzio berrikusiaren alderdi izatera heltzen diren estatuei bakarrik eragingo dizkie berrikuspenak.\n2. Konferentzia Orokorrak, konbentzio honen berrikuspen osoa edo zati batekoa onetsiz gero, konbentzio berri baten bidez, eta Konbentzio berriak beste zerbait ezartzen ez duen heinean, Konbentzio honek berrespen, onespen eta atxikipenerako zabalik egoteari utziko dio, Konbentzio berrikusi berria indarrean jartzen den datatik aurrera.\nNazio Batuen Gutunaren 102. artikuluarekin bat etorriz, Konbentzio hau Nazio Batuen Idazkaritzan erregistratuko da, Hezkuntza, Zientzia eta Kulturarako Nazio Batuen Erakundearen zuzendari nagusiak hala eskatuta.\nParisen egina, 1960ko abenduaren hamabostean, bi ale kautoetan, Konferentzia Orokorraren hamaikagarren bileraren Buruak eta Hezkuntza, Zientzia eta Kulturarako Nazio Batuen Erakundearen zuzendari nagusiak sinatua, ale horiek Hezkuntza, Zientzia eta Kulturarako Nazio Batuen Erakundearen fitxategian gordailutuko dira, eta ale horien kopia ziurtatuak bidaliko zaizkie 12 eta 13. artikuluetan aipatzen diren estatu guztiei, bai eta Nazio Batuei ere.\nAurrekoa Konbentzioaren testu kautoa da, Hezkuntza, Zientzia eta Kulturarako Nazio Batuen Erakundearen Konferentzia Orokorrak forma egoki eta beharrezkoan onetsia, hamaikagarren bileran, Parisen egina eta 1960ko abenduaren hamabostean amaitu zena.\nHorren fede emanez sinatu egiten dute, gaurko egunez, 1960ko abenduaren hamabostean.


Ariane Europan sorturiko transbordadore espaziala da, satelite artifizialak (telekomunikazioetarakoak batik bat) espaziora bidaltzeko erabilia. Frantziak bultzatu zuen gehienbat proiektua, herrialde horrexek baitzeukan sateliteak espaziora bidaltzeko behar hainbateko azpiegitura.\nAriane Europan sorturiko transbordadore espaziala da, satelite artifizialak (telekomunikazioetarakoak batik bat) espaziora bidaltzeko erabilia. Frantziak bultzatu zuen gehienbat proiektua, herrialde horrexek baitzeukan sateliteak espaziora bidaltzeko behar hainbateko azpiegitura. Diamant izeneko transbordadoreak izan ziren Frantziak egin zituen lehenbizikoak, 1965ean, eta hamar satelite zientifiko espazioratu zituzten 1976 bitartean. Frantziako Espazio Agentzia (CNES, 1962an sortua) arduratzen zen proiektuaz. Urte horretan sortu zen Europako Transbordadoreen Garapenerako Erakundea (ELDO), Europa transbordadorea (Diamant baino indartsuagoa) egiteko asmoz. 1973an utzi zuten bertan behera proiektua, batere sateliterik espazioratu gabe, eta sakabanatu egin zen ELDO. Frantziak, orduan, beste proiektu bat proposatu zien europar bazkideei: Ariane. Onartu egin zen proiektua (1973), eta horrela, Ariane izan zen Europako Espazio Agentzia berriaren programa nagusia. Amerikarrenak eta errusiarrenak ez bezala, Ariane proiektuak helburu komertziala zuen, hots, orbita geoegonkorrean (ekuatoretik 200 kilometrora, gune hurbilenean, eta 36.000 kilometrora, urrunenean) jartzea sateliteak. 1979ko abenduaren 25ean espazioratu zen, Kouruko zentro espazialetik, lehenbiziko Arianea. Arrakasta tekniko, industrial eta komertzial handia izan zuen Ariane proiektuak, eta 1979ko abendutik 1996ko apirila arte 85 jaurtiketa egin ziren, horietarik 77 arrakastatsuak. Jaurtiketa bakoitzaren kostua 100-150 milioi dolar inguru zen. Ameriketako Estatu Batuei aurrea hartu zien Europak, Arianeri esker, satelite komertzialen espazioratzeari zegokionez. Estatubatuarrek, izan ere, kohete astronautez gidatuetan jarriak zituzten sateliteak jaurtitzeko esperantzak, baina porrot egin zuen proiektuak. Bestalde, elkarte pribatu bat (Arianespace) arduratu izan da 1997az geroztik Arianeren kudeaketa eta komertzializazioaz, eta agentzia publikoek baino emaitza hobeak lortu ditu arlo horietan ere. Atsekaberik ere eragin du, ordea, proiektuak: 1996ko ekainaren 4an airean lehertu zen Ariane-5aren kohete esperimentala, gidaritza-sistemaren akatsen bat zela medio, 37 segundoko hegaldia egin eta gero. (eu)\nAriane Europan sorturiko transbordadore espaziala da, satelite artifizialak (telekomunikazioetarakoak batik bat) espaziora bidaltzeko erabilia. Frantziak bultzatu zuen gehienbat proiektua, herrialde horrexek baitzeukan sateliteak espaziora bidaltzeko behar hainbateko azpiegitura. (eu)


[eiberri.eus] Iker Laka izango da berriro ere EGIko idazkaria Eibarren | Ei! Berriak\nEuzko Gaztedi-EGI gazteen politikagintzan erreferente izatea izango da bere helburua\nIker Laka beste bi urtez arituko da Eibarko jeltzale gazteen buru\nEIBAR.- Pasadan martxoaren 26an Eibarko EGIren Uri Batzarrak Kontseilua berritu eta Iker Laka Barandika idazkari hautatu zuen aho batez. Ondorioz, Laka beste bi urtez arituko da Eibarko jeltzale gazteen buru. Uri Kontseilu berria idazkariak berak, Ivan Iriondok eta Asier Feijook eratuko dute. Azken bi urteetan kontseilukide izan den Josu Mendikutek Feijoori pasa dio lekukoa, eta horrek 2019rako alkategaitzan guztiz zentratzea ahalbidetuko dio. Funtzioei dagokienez, Iriondok idazkariordetza eta Feijook diruzaintza ardurak hartuko dituzte.\nLakak azaldu duenez “EGIk bultzada barri bat bihar dau gure herrixan. Aurreko urtietako lanari eutsi eta eibartar gaztion politikagintzan erreferente bilakatzeko ahaleginak egin bihar doguz”. Zentzu horretan gogoratu du Euzko Gaztedi-EGIren helburu nagusia gazteriaren beharrizanak bideratu eta beren interesak defendatzea dela eta, beraz, egiten dena gizarteratzeko moduan dagoela gakoa.\nEgikideek gazteak eta, batez ere emakumeak, politikan parte-hartzera animatu nahi dituzte, funtsezkoa baita nahi dugun etorkizunaren alde egiteko: “Eibarrek dittuen erronka ugarixak edota Kataluniak bizi daben egoeriak, esaterako, arrazoi mardulak diraz politikan inplikatzeko. Zein gaztiok baino hobeto Eibarko etorkizunari heltzeko? Zeinek bermatzen dosku espainiar Estatuak ez dabela, Kataluniarekin moduan, Euskadirekin jokatuko?”.\nAstelehenean hautatutako zuzendaritzak Eibarko EAJren UBB berriarekin eta zinegotzi jeltzaleekin elkarlanean aritzeko konpromisoa azaldu du. Militantzia alderdia gaztetzeko apustu sendoa egiten ari da eta EGIk rol oso inportantea izango du zeregin horretan. “Gazterixiaren politikagintzan erreferente bilakatzia bada gure helburuetako bat, eskura dittugun baliabidiak %100ian aprobetxatzen jakin bihar doguz; hau baita tajuzko emaitzak lortzeko bide bakarra”, azpimarratu du Lakak. Modu berean, pozik agertu da Ivan Iriondok Gipuzkoako EGIren lurralde kontseiluko kide izaten jarraituko duelako, izan ere, zeharo garrantzitsua da, bere esanetan, Gipuzkoan egikide eibartarren ahotsa mantentzea.\n[eiberri.eus] Ermua premia a los piropos: “Amatatu argiak, zabaldu begiak, horiek bai distirak!”\n[eiberri.eus] La corporación de Eibar rechaza los insultos dirigidos a la arbitra del Hernani-Eibar\n2018-03-21 eiBERRIeusTIK 0\n[eiberri.eus] Repunte en Debabarrena con 34 casos en el día de ayer\n2020-11-26 eiBERRIeusTIK 0\n[eiberri.eus] La Ertzaintza refuerza los controles de movilidad en territorios y municipios confinados 30 vistas\n[eiberri.eus] Euskadi baraja adelantar el toque de queda a las 18:00 o 20:00 horas 29 vistas\n[eiberri.eus] Salvador Illa: “No contemplamos un confinamiento domiciliario” 25 vistas


Ume txikixari agurra — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Ume txikixari agurra\nUme txikixari agurra\nOier Gorosabel 2014/07/08 07:49\n2014ko ekain erdikaldian idatzittakua, Nikok eskolia amaittu aurretik.\nTomax eta bixok Arranegixan, Googleko automobilla pasau zanian\nHau despedidia dok, Tomax. Hamendik astebetera, ume txikixa izatiari lagako detsak, eta kurtso honetan izan dogun martxa gozua etxuat barriro ezagutuko.\nJuan dan hillabetian najabik honekin konturatzen. Biharbada heu be konturatuko hintzan besuetan gehixagotan harabillttela. Horregaittik dok.\nNikokin be pasau jataan, eta hirekin be errepikau dok (nere zorionerako): 3 urte bete arte, amazulo hutsak ziñazien, normala dan moduan. Baiña 3-4 urte artian, koskortuta, komunikatzeko ahalmena nabarmen haundittu jatsuen: esaldi sinpliak, proto-konbertsaziñuak, sukaldian lagundu, errekauetan oiñaz dendarik denda... 4 urtekin eskolan sartu arte, nere laguntzaille fiñak izan zarie bixok; hezitzaillien iritziz onerako izango dok. Kontizu.\nOiñ arte zihero normala izan dok ni nere #etxekoandros gauzetan ibiltzia, edo ordenadorian, edo liburua irakortzen... eta hi hor egotia, lasai, egongelan jostailluekin, papelak txirrimorratzen edo nere onduan ipoiñakin. Pakia izan juagu askotan (gerria ez genkanian), eta hori asko baloratzen juat nik (modu egoistian, jiñuat).\nEzin juat esan, lagunei askotan entzundako legez: “Zelako bizkor hazten dirazen umiak!”. Makiñatxo bati, biharrakin-eta, umian hazkundia konturatu barik pasau jakek, eta penaz geratu dittuk. Guri etxakuk halakorik pasau: sei urteko denpora erreala, sei urteko denpora subjetibua izan dok neretako (edo luziagua).\nKonparaziño baterako, nere 0-18 urte objetibuak 18 urte subjetibo iraun juen (zelako luziak gaiñera!); 18-36ak, barriz, lehengo 10 urte besain bizkor pasau jataaz. Azken 6 urtietan, beraz, umetzaroko denpora geldi horretara bueltau nok, zuei eskerrak ;-)\nOrduan: datorren asterarte kurtso osuan lez ibilliko gaittuk, Tomax. Ederra izan dok, eta berbetan ipiñi gura neuaan, despedida moduan.\nIzan be... datorren astian, eskolako oporrak jatozak. Niko eta bixok libre egongo zarie, denpora guztian alkarrekin, jolasian eta... burruketan. Ba jakixat pazientzixia galdu eragingo deskuzuela behiñ eta barriro –umiekin, opor egunak neketsuaguak dittuk lanegun normalak baiño- eta oiñ buruan jarabixarazen hónek ahaztuta geratuko dirazela. Iraillian zeozer gogoratuko juat: bixok juango zarie eskolara, eta badakitt hutsune haundixa igarriko dotela.\nHorregaittik nahi izan juat, Tomax, hirekin eta Nikokin bizi izandako epe gozo hau oiñ gogoratu. Etapa barrixa hasi aurretik.\nHala, segi hazten.\nPolitto eta egoki kontauta, Oier. Beste batzuok be euki doguzen sentsaziñuak berba bihurtzeko erreztasuna ;-)\nGaur egunian ez neukian gauza bera idatziko! Infantizidiua buruan... 0_o


Edukiontziak errazago zabaltzeko pedalak ezarri dira - Villabonako Udala\nEdukiontziak errazago zabaltzeko pedalak ezarri dira\nPost 2019 Azaroa 26\nAmasa-Villabonako udalaren eskaerari erantzunez, Tolosaldeko Mankomunitateak errefuxa eta organikoa biltzen diren edukiontzietan palanka edo pedalak ezarri ditu, jendeak erraztasun handiagoarekin ireki ahal izan ditzan. Gaur, azaroaren 26an hasi dira aipatutako palanka edo pedalak jartzen eta aste honetan herriko edukiontzi guztietan instalatuko dira. Etxeondotik hasi dira eta edukiontzi guneak banan banan pasako dituzte Andoaingo norabidean.\nUdaletik gogorarazi nahi dugu lehenik txartela pasatu behar dela irakurgailutik eta ondoren zapaldu behar dela pedala, txartela pasa aurretik pedala zapalduz gero, ez baita tapa irekiko. Egun hauetan pedal horiek jartzen ari diren bitartean, hondakinak edukiontzien ondoan jarritako kuboetan bota mesedez.\nHonako ekimenak hainbat herritarrek egindako eskaerari erantzuten dio, izan ere hainbat pertsonak (batez ere adinekoek) arazoak izan dituzte etxeko hondakinen poltsa errefuxa eta organikoaren edukiontzietan sartzeko, horretarako bi eskuak aldi berean erabili behar zituztelako. Aldaketa honekin modu erosoago batean bota ahal izango da poltsa dagokion edukiontziaren barrualdera.


Euskadiko Maker Komunitatea koronabirusari aurre egiteko lanean — Gaztezulo\nEuskadiko Maker Komunitatea koronabirusari aurre egiteko lanean\nEuskadiko Maker Komunitatea koronabirusari aurre egiteko lanean Reesistencia Team taldeko euskal makerrak batu egin dira osasun arloko langilentzat babes tresnak egiteko. https://www.gaztezulo.eus/albisteak/euskadiko-maker-komunitatea-koronabirusari-aurre-egiteko-lanean https://www.gaztezulo.eus/albisteak/euskadiko-maker-komunitatea-koronabirusari-aurre-egiteko-lanean/@@download/image/detalle-del-proceso-de-impresion-de-una-de-las-piezas-de-la-visera-de-covideuskadi.jpg\nReesistencia Team taldeko euskal makerrak batu egin dira osasun arloko langilentzat babes tresnak egiteko.\nPandemia honen aurka denek dugu zer egiterik, eta horregatik Euskadiko Maker Komunitatea batu egin da osasun arloko langileei laguntzeko helburuarekin. Hala, 3D inprimagailuekin zipriztinen aurkako biserak sortzen hasi dira etengabe. Bisera hauek osasun langileek balioetsi dituzte; aurki arnasgailuak egiten ere hasiko dira.\nKomunitatearen ekimenera 3D inprimagailua duen edonor batu daiteke; beren webgunean biserak egiteko planoak eskegi dituzte, eta nahi beste egitera animatzen dute bertatik. Komunitatearekin kontaktuan jartzeko Telegram eta Twitter kontuak dituzte. Behin biserak eginda, hauek bildu eta bidaltzeko arauak ere zehaztu dituzte; oso garrantzitsua da biserak desinfektatzea eta 24 ordu baino lehen entregatzea.\nEta 3D inprimagailurik ez baduzu? Donazioen bitartez laguntzeko aukera ere jarri dute. Hala, Araban jaiotako ekimen honek 55 maker bildu ditu probintzian, eta 110 bisera entregatu ditu orain arte Txagorritxuko ospitalean, 40 Santiagon eta 4 Ertzaintzan; Bizkaian 131 maker dira, eta 30 bisera entregatu dituzte Galdakaon; eta Gipuzkoan oraindik hasi besterik ez diren arren, dagoeneko 76 maker batu dira ekimenera.


Jantzari dokumentala saritu dute Cine Invisible jaialdian\nCine Invisible jaialdiko genero ekitatearen saria jaso du Jantzari dokumentalak. Iurretako dantzariek, Anboto komunikabideak eta Bideografik ekoiztetxeak elkarlanean osatutako lanak Iurretako dantzarien historia genero ikuspegitik kontatzen du. Iurretako dantzetatik abiatuta, tradizioa eta p...\nInterpretazio alorreko 2020ko Espainiako Dantza Saria jaso du Iratxe Ansa dantzariak. Interprete moduan daukan dimentsioagatik eta teknikagatik aitortu diote saria. Epaimahaiak azpimarratu du “fisikotik harago egiten duen distira” eta “gorputza elikatzeko duen maisutasuna teknika aldakor et...\nAurreskua eta dantzari-dantza 1946\nAurreskua eta dantzari-dantzako zati batzuk ageri zaizkigu 1946ko NO-DOko irudi hauetan. Aurreskuan zerbitzariek emakume bat sokara gonbidatu duten momentua ageri da lehenengo irudietan. Zerbitzariak gonbidatuaren alde banatan txapelei eutsita eskutik lotuta doazela, aurreskuaren aurrean kokatzen dira eta aurreskuak agurra dantzatzen du. Jarraian, atzeskuaren agurra ikus daiteke. Agurren ondoren, soltean ari dira dantzariak eta gonbidatuak eta biribilketan azkenik, zubiak osatuz. Aurreskuaren ondoren, dantzari-dantzako zenbait dantza daude grabatuta, hain zuzen ere, banangoaren, makila-jokoaren eta txotxongiloaren zatitxo batzuk. Aitor Gorostizari esker ondoriozta dezakegu Barakaldon hartutako irudiak direla. Txistularia Luis Torre barakaldoarra da eta pasarte txiki batean, banangoaren eta makil dantzaren artean, Barakaldoko orduko alkatea ikusten da, Jose Maria Llaneza. Ondoan, Retuerto auzoko apaiza du, aita Angel Castro. Aurreskuarena Gerardo Goiriena barakaldarra omen da. Aurreskua eta dantzari-dantza, RTVE, Filmoteca Española, 1946.


Goierriko Jardunaldi Ekologikoak gaur hasiko dira Ataunen | El Diario Vasco\nTolosa GoierriGoierriko Jardunaldi Ekologikoak gaur hasiko dira Ataunen\nGoierriko Jardunaldi Ekologikoak gaur hasiko dira Ataunen\nEL DIARIO VASCOZERAIN. Jueves, 12 septiembre 2019, 00:37\nGoierriko jardunaldi ekologikoek 12 urte betetzen dituzte aurten eta Zeraingo azoka ekologikoak, 25. Aurtengo jardunaldiak gaur hasiko dira, Ataungo udaletxeko Ganbaran, 19:00etan. Aurten zendu den Aitor Roman ekobaserritarraren omenez egingo da saioa. Urtzi Goiti Ugarte, biologian doktorea, EHUko irakaslea eta Kolore Guztietako Basoak ekimeneko kideak 'Egungo basogintza politikaren azterketa eta etorkizunerako aukerak: baina non daude gure basoak?' hitzaldia eskainiko du.\nUrriak 5ean, Mutiloako Elkartean, 10:00etatik 14:00etara, tailerra egingo da: Nerea Zorokiainek fermentuak nola egin erakutsiko du. 'Fermentación' liburuaren egilea da bera. 30 euro ordaindu behar dira eta gaztelaniaz izango da.\nBiolur, Zeraingo udala eta Goierriko Baratza dira antolatzaileak.\nBingoa eta patata-tortilla dastaketarekin hasi zuten Jubilatuen Astea Herritarren omenaldia jasoko du bihar Iraitz Arrospidek


2022 01 10 · Durangoko Udalak San Inazioko haur-parkea eraberritzeko lanak esleitu ditu\nBestalde, Udalak 230.000 euroko partida bat sartu du herrian banatuta dauden haurren jolasguneak hobetzeko eta birgaitzeko.\nDurangoko Udalak dagoeneko esleitu du San Inazio parkearen eraberritzea, 1.438m2-ko azalera duena, adin ezberdinentzako haurrentzako jolas berriak eta egonaldietarako hainbat gune eskaintzeko. Horrela, Durangoko Udalak herriko haur-parkeak konpontzeko planarekin jarraitzen du, Otamotzena parke berria egin eta haur-jolasak mantentzeko partida propioa sortu eta gero.\nOinarrizko aurrekontua 85.274 euro + BEZ da, eta lanek hiru hilabete inguru iraungo dute. Otamotzena parkean jarritako antzeko egurrezko altzariez gain, haurrentzako jolasgune berri bat jarriko da adin talde ezberdinentzat, horien artean, tirolina bat arrapala bikoitzarekin, oreka jokoak horizontalean, oreka jolasak sare inklinatuarekin eta tokoiak, besteak beste. Parke berria diseinatzeko, Durango Familiak plataformaren laguntza izan dute udal arduradunek, eta egindako ekarpena eskertu nahi izan diote.\n"Gobernu talde honetatik gure herriko haur-parkeak mantentzeko eta berritzeko lanean jarraitzen dugu. Jakin badakigu hainbat adinetako durangarrek hainbeste erabiltzen dituzten espazio horiek ez direla urteetan mantendu. Otamotzena parkearen ondoren, San Inazioren txanda da orain, eta datozen hilabeteetan beste gune batzuk hobetzen jarraituko dugu. Durango atsegina nahi dugu gure seme-alabentzat", azaldu dute Aritz Bravo eta Jorge Varela zinegotziek.\nAisialdirako hainbat eremu\nEgitura tubularreko jokoa ere mantenduko da jolasgunearen erdigune gisa. Kaiak eta hegazkina (hiru elementu) kolunpioaren ondora eramango dira, 0-3 urte bitarteko haurrentzako jolasgune bat sortzeko. Gainera, jolasen osaerak oreka-ibilbide bat egitea erraztuko du, kautxuzko zoladuran hasi eta tirolina abiaraztean amaituko dena.\nAltzari berriak parkearen kanpoaldean egongo dira, bertara sartzeko gune bakoitzarekin lotuta, eta bertan egongo dira egoteko guneak. Horrela, proiektatutako altzariek askotariko inguruneak sortzen lagunduko dute: pasealekuan atseden hartzeko guneak, gazteen arteko harremanetarako guneak, adingabeak zaintzeko guneak, etab.\nHaurren jolasguneak hobetzea\nBestalde, Udalak 230.000 euroko partida bat sartu du herrian banatuta dauden haurren jolasguneak hobetzeko eta birgaitzeko. Partida horren barruan, 25.000 euro bideratuko dira haurrentzako altzariak berritzeko, 50.000 euro joko egokituetarako altzarietarako, 25.000 euro hainbat eremutako kautxuzko lurzorua ordezteko, 80.000 euro Arripausuetako parkerako eta 50.000 euro mahai-jokoetarako, azken hau gobernu-taldeak (EH Bildu eta Herriaren Eskubidea ¿ Podemos) eta PSE-EEk adostutako aurrekontu-akordioaren barruan. Azkenik, hiru alderdien arteko akordioak 200.000 euroko partida bat ere aurreikusten du haurrentzako gune bat estaltzeko.\n"2022an ahalegin ekonomiko handia egingo dugu Durangon ditugun haur-parkeak birgaitzeko eta material berria jartzeko. Otamotzenako parke berrian egin genuen, San Inazio parkearekin hasiko gara eta beste batzuekin jarraituko dugu, Durangoko haurrek jolas guneak egoera onean izatea garrantzitsua dela uste dugulako", azaldu dute Bravo eta Varela zinegotziek.\nAzken eguneratzearen data: 2022ko urtarrilaren 11, 11:56


Mahuka motzeko kamiseta, ehun jaspeztatukoa, kotoi organiko eta poliester nahasketaz egina. Bizkor lehortzeko kamiseta; izerdia xurgatu eta kanpoaldera ateratzen du, gorputza lehor egon dadin ariketa egin bitartean. Bakterioen aurkako tratamendua du, usain txarra prebenitzeko, eta «Collect moments, not things» irudia.\nErabili eguneroko jardueretan Ternua etxearen gizonentzako RICKLUS kamiseta eroso eta erakargarria. Kotoi organikoz egina dago, Naturadye tindagai naturalarekin, jasangarritasunaren alde dugun jarreraren erakusgarri.\nLOGNA M KAMISETA


Oianguk hiru bikote sailkatu ditu pala motzeko final-laurdenetara : Goierriko Hitza\nOiangu pilota elkarteko hiru bikotek lortu dute final-laurdenetara sailkatzea Gipuzkoako pala motzeko txapelketako bigarren mailan. Aitor Luzuriagak eta Zuhaitz Letamendiak, Aitor Otegik eta Martin Mendikoak, eta Xabier Ibargurenek eta Imanol Olaranek beren multzotako lehen postuetan amaitu dute ligaxka eta finalerdietan sartzeko aukera izango dute asteburu honetan. Finalera iristen diren bi bikoteek, txapela jokatzeaz gain, lehen mailara igoko dira.\nIbargurenek eta Olaranek Urnietako bikotea hartuko dute etxean, gaur, 20:00etatik aurrera, Ordiziako Beti-Alai pilotalekuan. Gainontzeko bi bikoteek, aldiz, etxetik kanpo jokatuko dute. Luzuriagak eta Letamendiak Errenterian, EPLEren auka, eta Otegik eta Mendikoak Deban neurtuko dituzte indarrak Euskal Jolaseko bikotearen kontra.\nLehen mailako beste multzoan, Garikoitz Arrietan eta Iñaki Agirrek ezin izan zuten Reala mendean hartu (34-40) eta jaitsierako kanporaketa jokatu beharko dute hamar egun barru. Arrietak eta Agirrek ere Oiartzungo Txosteko bikote bat izango dute aurkari, mailari eusteko


Euskal industriak klimaren aldaketaren aurkako borrokaren eta mugikortasunaren aldeko erronkari lagunduko dio, ?basque mobility? estrategiaren bitartez - Albistea - Euskal Trenbide Sarea\nEuskal industriak klimaren aldaketaren aurkako borrokaren eta mugikortasunaren aldeko erronkari lagunduko dio, ?basque mobility? estrategiaren bitartez\nEusko Jaurlaritzako Ekonomiaren Garapen eta Azpiegitura Saila Ficobako (Irun) Go Mobility azokan parte hartzen ari da, mugikortasun iraunkorreko ereduaren alde duen konpromisoa ezagutarazteko. Eredu hori ingurumen, ekonomia eta gizarte printzipioek oinarritzen dute, BASQUE MOBILITY estrategiaren barruan. Energiaren Euskal Erakundearekin (EEE), Euskotrenekin, ETSrekin eta CIC Energigunerekin partekatutako standean, garraio eraginkorrerantz igarotzeko eta klimaren aldaketaren aurka borrokatzeko aurreikusitako helburuak lortzeko gauzatu beharreko politika publikoen katalogoa azaldu du.\nArantxa Tapia sailburuak euskal energia sistemaren eta mugikortasunaren etorkizuneko erronkak aztertu ditu, industria sarearentzat “hazkunderako aukera” baitira, eta adierazi duenez, “ereduaren aldaketa borondate politikoaren eskutik etorriko da, baina baita paradigma-aldaketa posible egingo duten soluzio teknologiko berritzaileen eskutik ere”.\nBere hitzaldian Europako Batzordea aipatu du, Green Dealek egindako apustua, hain zuzen ere. “Ekonomiaren deskarbonizazioa baliatzea proposatzen du, epe luzeko hazkundea eta enplegua bermatzeko aukera gisa, Europan gizarterako, ingurumenerako eta ekonomiarako balio arduratsua sortuko duen industria-eredu berriarekin”.\nTapiaren arabera, “Euskal industriak eredu berri horren aldeko eta trantsizioa gidatzeko konpromisoa erakutsi du, mugikortasun iraunkorraren, energia berriztagarrien, sare adimendunen eta sektore horiei aplikatutako eraldaketa digitalaren bitartez”. Horretarako, lanerako alor hauek nabarmendu ditu:\nKonektibitate digitala: Egungo mugikortasun ereduak aldatzea erraztuko duten zerbitzu arloko soluzio berriak, mugikortasun adimendun eta segururako konektibitate digitalean oinarritutako soluzioak, eskaintzea.\nOsagai berritzaileak: Mugikortasunerako osagai gero eta seguruagoen eta arinagoen eta, ondorioz energia kontsumoari eta ingurumen eraginari dagokienez hobeak izango direnen, garapen berritzailea.\nPotentzia biltegiratzea eta elektronika, mugikortasun jasangarrirako aldaketaren palanka gisa, erregai alternatiboen mix-eko beste osagai batzuekin, GLParekin, biofuelarekin edo hidrogenoarekin, batera. Teknologien hibridazioa funtsezkoa izango da horretan.\nIbilgailu elektrikoaren aldeko apustua, birkarga azkarreko eta ultra-azkarreko teknologien etengabeko garapena, ahalmen handiko garraio publikoaren elektrifikazioa (Donostiako 17. linean BEA ezartzeko proiektua), taxi-flotaren elektrifikazio progresiboa, eta sektore horren sinergietatik sortutako negozio-eredu berriak, baterien bigarren bizitzarekin erlazionaturikoak, besteak beste.\nTrenbide sareak garraio publikoaren eskaintzaren ardatz egituratzaile gisa hartzea, eta bidaiarientzako zein kargarako maila anitzeko trenbidearen aldeko apustua egitea: trena, tranbia, metroa eta AHTa. Merkantziak modu lehiakorrean garraiatzea ahalbidetzen duten plataforma logistikoekin, Lezo edo Jundiz, besteak beste, errepideetatik trenbidera aldaketa modala eginez, mugan egunero gertatzen diren arazoak arinduz, adibidez.


URBANBAT | LANTEGIA_DEIALDIA GORPUTZEI (aitortu- sostengatu – artikulatu)\nLANTEGIA_DEIALDIA GORPUTZEI (aitortu- sostengatu – artikulatu)\n25 maiatza LANTEGIA_DEIALDIA GORPUTZEI (aitortu- sostengatu – artikulatu)\nPublikazio data 10:45h in Jaialdia, Lantegia, Produkzio Kulturala\tby\tgorka 0 Iruzkinak\n‘Plaza publiko oro plaza publiko horretara iritsi ezin diren herritar guztiek osatzen dute neurri batean’\nJudith Butler. Zaurgarritasuna eta erresistentzia berriz pentsatzea\nZure gorputzak iragarki-paneletik edo beste edozeinetatik guztiontzat eguzkia distiratsu den lekura saltatzera bultzatzen bazaitu; gehiegizko edo gutxiegizko zentimetroak plazerretan zurekin badituzu nahiz eta telebistak halakorik ez esan; beste hura izan behar duzula esan dizutenean beste hura izanez agertu bazara, edo bat eta beste bazara, edo haragokoa izan nahiago baduzu; sirena urdin bat ikustean arreta luzatzen bazaizu dokumentazio osoa ondo izan arren; edozein lekutara iristea kostatzen bazaizu [baita hilaren amaierara ere]; zure azala sintetikoa ez izaten saiatzen bada; zure gurpildun aulkia espaloian sartzen ez bada; zure azalaren koloreak, edo gopurtzaren formak, biktima hurbil gisa ezarritako izaeraren marka ezabaezinaren modura funtzionatzen badu; beti berandu iristen bazara; zure begiradak binarioa soilik den konpasaren fluxuetan ordenatutako zirkulazioaren beste instantzia batzuei begiratzen badie; zure hurbilekoen mende haiek zure mende bezainbeste baldin bazaude; zure ezagun guztiak arauaren salbuespena baldin badira…\nDeialdi horretara deitutako gorputza zara orduan.\nGorputz horietako bat baldin bazara, gerturatu erresistentzian batzen gaituen sentsibilitatea agerian utziko duzun plaza honetara. Orain makurtzen gaituzten urrakortasunak sortu nahi duguna artikulatzeko euskarri-puntua eta baterako abenturaren lotura izan daitezkeela ulerrarazteko eta aitortzeko espazioa. Hainbat hizkuntza sartuko ditugu jokoan, diskurtsuaren kontrol monopolistaren alde borroka egin ordez, egiteko prozesuan hitzek zentzua har dezaten. Eta hiru galderaren inguruan hitz egingo dugu. Erantzun egokia topatzeko obligazioa saihestuta, ekintzarako baliabide gisa balioko digute; izan ere:\nLaborategi honetan gorputzaren beraren eta beste batzuen hurbilketa lortu nahi dugu, tresna ugarien bidez beste gorputzen ulermen bereizgarria egin ahal izateko.\nZentzumenak aztertu aniztasun hori aitortzeko eta ulertzeko tresna baliagarri gisa. Ezkutatu izan denari zilegitasuna eman nahi diogu.\nAntzerkiak eskaintzen duen rolen transferentziaren bidez, besteen urrakortasunekiko enpatia eta ulermena topatuko dugu. Norberaren urrakortasunaren iraunkortasunak eta aitorpenak duen garrantzia aipatuko dugu, ez gauza negatibo gisa, baizik eta gizarte komuna sortzeko beharrezko gisa, gorputz guztiak aurkez baitaitezke bertan.\nEdozein kasutan guztiok elkarren arteko mendekoak garela aitortzea. Mendekotasunaren gutxiespenaren semantika baztertu eta euskarriarenari bidea ireki, gizartean guztion partaidetza biltzen duen azpiegitura baita, normalizazioaren edo homologazioaren ikuspegia gaindituta.\nAzken helburua hiri komuna lortzea da, gorputz orok sarbidea izan dezakeen hiria. Paternalismoa eta biktimizazioa hankaz gora jartzea. Urrakortasun horren ikuspegi negatiboa atzean utzi eta erresistentzia politiko gisa hartzea. Kolektiboaren ikuspegitik komuneko ikuspegira pasatzea. Egin dezagun elkarrekin guztiok hel gaitezkeen plaza bat.\nDEIALDIA GORPUTZEI #BAT_invisibles –en jarduera bat da, Jose Romerok, Isa Fernándezek eta Txelu Blaboak koordinatu dute, Elena Bezanilla eta Rubén Ramilaren lankidetzarekin. Deialdi horrek dei egiten dizula sentitu baduzu, eman izena hemen (esteka).\n*Dohaineko ekintza. Beharrezkoa da izen ematea.


Aipamena. Actividad artística y construcción en los notarios de Bilbao durante el siglo XVIII: Ondare 28 - Euskonews\nEgileak: Ana I. Leis Alava, Iñaki Madariaga Varela Argitaletxea: Eusko Ikaskuntza, 2012 Orrialde kopurua: 1.021 ISSN: 1137-4403 Ezaugarriak: Aurkezten dugun lana Bizkaiko Probintzia Agiritegi Historikoan egindako zenbait ikerketaren emaitza da, hain zuzen ere Bilboko Notariotza Ataleko eskrituren irakurketa zorrotzaren emaitza. Hasiera batean, XVIII. mendean zehar gordetako artearen historiari eta eraikuntzari buruzko eskriturak bildu ditugu. Ondoren, horietako bakoitzaren laburpen txikia egin eta atalka antolatu eta sailkatu ditugu: eliza-arkitektura (elizak eta komentuak), erretaulagintza eta eskultura, urregintza, kanpaigintza, organugintza, arkitektura zibila (publikoa eta pribatua) eta arkitektura industriala. [+] Informazio gehiago


Gazte Mugimenduaren Topaketak Zestoan — Gaztezulo\nGazte Mugimenduaren Topaketak Zestoan\nGazte Mugimenduaren Topaketak Zestoan https://www.gaztezulo.eus/albisteak/gazte-mugimenduaren-topaketak-zestoan https://www.gaztezulo.eus/albisteak/gazte-mugimenduaren-topaketak-zestoan/@@download/image/200911253607info20091030156681077661710933573614.jpg\nGazte Mugimenduaren Topaketak ospatuko dira datorren asteburuan Zestoan. Herria Gaztetxe erraldoi bihurtu nahi dute hiru egunez, eta filosofia horri eutsiko diote bai ekintzak antolatzerako orduan eta baita parte hartzaileen artean ardurak banatzeko orduan ere. Sistema kapitalistaz eta euskal gaztediaz hausnarketa egitea da helburu nagusia. Gazte Mugimendua bizi-bizirik dago, beraz, zenbaitek begien bistatik galtzea nahiago lukeen arren.\nGazte Mugimenduak indarrak bildu eta aurrera egiteko aukera gisa aurkeztu du Zestoan azaroaren 27, 28 eta 29an antolaturiko ekimena. Ehunka lagun bilduko dituen Topagune hauetan hamaika ideia eta gai jorratuko dituzte. Atzean utzitako "geltokiei" begirada bat bota, egungo egoeraren errepasoa egin eta etorkizuneko utopiak lantzea da helburua.\nEgitaraua ildo zehatz baten arabera antolatu dute gazteek. Ostiralean sistema kapitalista hartuko dute hizpide eta bereziki gazteei nola eragiten dien aztertuko dute. Larunbat goizean lantaldeetan arituko dira sistemak eragiten dituen zapalkuntzei buruz, emakumeen ikuspegia, ekologiaren ikuspegia eta herri ikuspegia landuaz. Arratsaldean zapalkuntza horiei aurre egiteko bideen inguruan egingo da hausnarketa, eztabaida foro ezberdinetan antolaturik. Azkenik, igandean, asteburuan zehar sortutako ondorioen errepasoa egingo dute.\nEztabaida eta tailerrez gain aisialdiari ere egin nahi izan diote merezi duen tartea. Horrela, gazteek eurek kudeaturiko hainbat aisialdi ekintza prestatu dituzte: kontzertuak, ipuin erotikoen kontakizunak, musika emanaldiak, poteoak\nTopaketaren guneak gaztetxeetan landu ohi diren kontzeptuen arabera banatu dituzte, osotasunari gaztetxe erraldoi baten itxura emateko. Honela "erabaki" deituko da gune bat, "komunikatu" hurrengoa, "antolatu" hirugarrena, "gozatu" laugarrena\nGune bakoitzean landuko den jarduera kontzeptu horri lotuko zaio nolabait, eta lanak banatzerako orduan ere gaztetxe batek bezala funtzionatuko dute.\n 17:00 tik aurrera matrikulazioa\n 18:00 tik aurrera, sentitu, pentsatu eta egin!\n 18:00 Gune arriskutsuen markajea\nSistema hor dago!\n 20:00 Harrera + Sarrera: ?Sistema kapitalista eta gazte mugimendua?\n 22:00 tik aurrera Antzerkiak +Ipuin kontalariak+ Musika emanaldiak\n 01:00 Karpa eta txoznen itxiera\n 8:30 Gosaria\n 9:30 Sarrera\n 10:00 Eztabaidak lantaldeetan: ?Sistema hor dago?\n 14:30 Bazkaria\n 16:00 *Gazte konpartsak, hartu eta erabili!. Mahaingurua\n*Kafe tertulia: ?Aisialdiako eredu berriak?\n*Zuen porlanean itoko zarete! Tailerra\n*Herriak ikasiz, herriak irauli\n 18:00 etatik aurrera *Kultur gerrillak\n*Zu zeu fiestolog@!\n*Gazteak eta krisia\n*Herriak ikasiz, herriak irauli *Sistema kapitalista monstruaren bila. Ginkana\n*Teknologia berriak eta segurtasuna\n 19:30 *Gazte migrazioak. Mahaingurua\n*Sistema kapitalista patriarkarra eta Bolognaren inguruko hitzaldia\n*Gerrilla komunikatiboa tailerra\n 21:30 *Poteolinpiada\n 23:00 Musika + DJ-ak 23:00 Musika karpan\n 02:00 Karpa eta txoznen itxiera\n 9:00 Gosaria\n 10:00 Eztabaida lantaldeetan: ?Ekin dezagun batera, bota ordago sistemari!?\n 13:00 Ekitaldia\n 14:30 Bazkari herrikoia\n 16:00 tik aurrera, TRIKIFEST: Zestoako talde bat+Musikherria+Radio Afu\n 20:00tan bakoitza bere etxera\n3 egunetan zehar:\n Erakusketak + Irratia + Sorpresak\nInformazio gehiago gaztesarearen webgunean


topic_facet:"Instalazioa eta mantenimendua (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Neurketa eta Erregulazio Sistemak (Modulua)"\nProposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Neurketa eta Erregulazio Sistemak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Neurketa eta Erregulazio Sistemak (Modulua) 1 Sistema automatizatuak (Modulua) Guztiak ikusi ... gutxiago ...


Erradikal askeak eta azala zahartzea\nEmakume baten edertasuna Aurpegi arreta\nErradikal askeak kanpoko faktoreek (izpi ultramoreek, atmosferako atmosferan kutsatuak) sortzen dituzten lotura kimikoen aztarnak dira, baita gorputz barruan oxidazio-erreakzio lotutakoak ere. Barrunbe metabolikoak sor ditzakete ehunetan eta haien berreskurapena moteltzen dute, proteina-lipidoen egiturak kaltetu eta zelulen funtzionamendu normalak aldatzen dituzte.\nProzesu mutagenikoak aktibatzeko gai diren produktu kimiko azpiko oxidatuen ebazpenak ere aktibatzen dituzte eta, horregatik, larruazaleko minbizia garatzeko hasierako faktorea bihurtu da. Erradikal askeak kolagenoaren eta elastinaren sintesiaren ondorio negatiboak dituzte (fibroblastoak gutxitzen dituzte), suntsitzaileak eragiten dituzte eta larruazaleko elastikotasuna galarazten dute. Erradikal askeak eta larruazaleko zahartzea - haien arteko harremana al dago?\nEguneko arreta, aukeratu krema bat, azukre dilatatuak ez bakarrik hidratatzen edo borrokatzen, baina baita antioxidatzaileak edo UV iragazkiak ere.\nGurina edo olioa\nKrema gain handi bat da. Aplikatu aurretik oheratu aurretik, antioxidatzaileen kontzentrazioari esker, birsortze efektu indartsua dute.\nPilulak eta kapsulak, egunero erabiltzeko asmoa dutenak, antioxidatzaileak dituzten dieta osatzea. Sarritan, konposizioan erraz gorputz substantzia naturalak xurgatzen dira, adibidez, landareen laburpenak edo karotenoideak.\nErabili antioxidatzaileak egunero urtean. Erradikal askeen, kremen, serum edo elikadura osagarrien aurkako borroka arrakastatsuagoak aldizka erabili behar dira. Antioxidatzailea duen krema da beharrezkoa praktikoa. Egun osoan zehar larruazala modu eraginkorrean babestea nahi baduzu, egunero aplikatu goizean. Arratsaldez - birsorkuntza trinkoa egiteko. Aukeratu soinu berezia edo erremedio bat propietate antioxidatzaileekin. Arau orokor gisa, koktelak dira, osagai antioxidatzaileak dituzten osagaietan. Ondorioz, larruazala hurrengo egunerako babes-zati bat lortzen du. Urte osoan babestu eguzkiari, batez ere udan. Eguneko arreta, erabili UV iragazkiak dituzten kosmetikoak. Aurpegi kremaz gain, hauts edo tonu oinarri bat dago, erradiazio ultramorearen babesa ematen duena. Egunero erabiltzen duzun krema badauka, ez du iragazkirik, erradiazio ultramorearen aurkako kosmetika antzekoetara aldatzeko. Gorputza eta ilea babestea. Kanpoko faktore oldarkorrak eta izpi ultramoreek ere jasan ohi dituzte. Eguneroko arreta eta babes egokia izateko, edertasun baltsa, xanpuak eta nutrienteak dituzten antioxidatzaileak dituzten zure arsenalean sartzen dira. Ez ahaztu dieta osasuntsu bat. Zure janaria barazki eta fruituetan aberatsa izan behar da. Substantzia erabilgarria eta ondo digeritzeko iturri dira, flavonoideak eta polifenolak barne. Osagai hauek kosmetikan erabiliak izaten dira eta barnean eragiten badute ere, erradikal askeen aurkako borrokan duten onurak, hurrenez hurren, birritan daude. Osagarriak (nutrizio osagarriak) erabil ditzakezu, nahiz eta behar bezala hautatutako dieta bat ez da benetan beharrezkoa. Farmazia batean pilulak daude, besteak beste, landare-laburpenak, karotenoideak eta propietate antioxidatzaileak dituzten beste substantzia batzuk.\nNola aukeratu krema?\nEtiketa aztertu arretaz\nKosmetika osatzen duten antioxidatzaileak lehen osagai zerrendan daude, orduan tresna eraginkorra da. Antioxidatzaile gehiago, hobeto. Droga eraginkorrak antioxidatzaileen kontzentrazio handia du. Adibidez, E edo C bitaminako 5, 10 edo 15 bitarteko kontzentrazioak erradikal askeak neutralizatzeko gai da.\nOsagai antioxidatzaileen osaera arretaz jartzea\nPropietate horientzako osagai bakar batek, kontzentrazio handietan ere, ezin du antzeko substantziaren kopa bat ere egin. Hainbat erradikal aske mota neutralizatu dezaketen produktu kosmetiko bat aukeratu beharko zenuke, adibidez, karbono dioxidoa, nitrogenoa eta azido hidrosilikoak.\nEraginkortasun antioxidatzaileak dituen kosmetika edo horren eraginkortasuna, zoritxarrez, prezioan eragiten du\nAntioxidatzaileen eraginkortasunerako baldintza garrantzitsu bat bere egonkortasun handia da, eta horrek fabrikatzaileek substantzia horien produktuak fabrikatzeko teknologia oso garestiak erabiltzea eskatzen du.\nKrema erosi aurretik, zehaztu fabrikazioaren data\nKosmetika antioxidatzaileak ere eraso erradikal askeak dira. Produktua irauten duen bitartean apalategian apal dagoenean, eraginkortasuna murriztu egiten da.\nAukeratu kosmetika ontzi ilunetan\nBeira hobean. Antioxidatzaileak argiak dira eta, beraz, pakete gutxiago lortzen dute, hobe da,\nZergatik erabili antioxidatzaileak?\nHau zahartze goiztiarra saihesteko oinarria da. Erradikal askeen edo konposatuen bikoiztasunak dituzten efektuen aurkako babes fidagarria da: hauek dira proteinak, DNA edo zelula-mintza osatzen duten gantz-azido insaturatuak. Antioxidatzaile askok, erradikal askeei aurre egiteko funtzio zuzenaz gain, larruazala zaintzeko ere laguntzen dute: bitamina C bitaminaren birsorkuntza hobetzen du eta larruazala argitzen du, eta bitamina A efektu positiboak azala birsortzeko eta birsorkuntzako prozesuetan eragiten du. Azido ferulikoak pigmentazioaren urratzeak eragindako aldaketak neutralizatzen ditu, pigmentatutako lekuak argitzen ditu. Idebenona antiinflamatorio efektua dauka.\n• E bitamina - alfa-tokoferolaren moduan biziki biziki jokatzen du\n• C bitamina - azido askorbikoa\n• Coenzima Q (ubiquinona)\n• Flavonoids - landareen laburpenak dira\n• Landare deribatuak polifenolak\n• Sufre konposatuak\n• Idiobenona-coenzima Qio forma sintetikoa\n• Azido ferulikoa\n• Azido lipoikoa\nNola prestatu aurpegi maskara avokadoarekin?\nLurrun bainuak aurpegian eta saldetan\nAurpegi arreta neguan\nSkin Care japonieraz\nEyebrow-en zuzentzea apaindegi batean\nHezetasunaren Mirariak: Biotherm Aquasourse Everplump\nEyelash eta eyebrow olioa\nMinutu batzuk eguzkitan: Artdeco Paradise Island-en distiratsua den makillajea\nGazta pizza batekin errezeta\nSenarra lanean zegoen bitartean\nBeets erretako entsalada\nErosi lore esentzia Bach\nZein dira emakumezkoen bularreko gaixotasunak?\nZauria ahoaren muinaren hantura\nErramu eta pepinoen artean entsalada\nHaurtzaindegia. Gidatzeko edo gidatzeko?\nGastritis egokia elikadura\nBerenjena from Involtini\nOilasko arrautzei buruzko informazio baliagarria\nBizitzan gizonak Michelle Mercier\nKalabaza zopa eztiarekin


Euskaraldiaren erronka zabaltzen ari da - Uriola.eus\nHorretarako, epe bat finkatu dute, hamaika eguneko epea. Azaroaren 23tik abenduaren 3ra, Euskaraldiko partaideek izena ematean hartuko duten konpromisoa bete beharko dute: egunerokoan izango dituzten elkarrizketetan euskara lehenestea. Helburua inguru abegikor eta goxoak sortzea baita, euskaldunak euskaraz egitean eroso sentitzeko. Ariketa pertsonala da eta, era berean, kolektiboa.\nIzan ere, euskaldunok tentsio linguistikoan bizi gara maiz. Egoera eta inguru askotan euskara erabiltzean ez gara eroso sentitzen, eta horregatik sarritan ez dugu erabiltzen. Euskararen ezagutzak azken urteetan gora egin duen bitartean, euskararen erabilera ez da neurri berean hazi. Erabileraren sustapenean jomuga jarrita dute azkenaldian euskalgintzak eta erakundeek. Asko izan dira bateko eta besteko ahaleginak eta ekimenak. Euskaraldiak denen arteko elkarlana du oinarrian eta tokiak tokiko egokitzapena eta zabalpena. Hiri, herri eta auzoetan sortu diren eta sortzen ari diren batzordeek dute Euskaraldiaren arrakastaren giltza. Lantalde irekiak dira eta arlo guztietara Euskaraldia zabaltzea dute xede. Ez da erronka makala.\nBilbon, iazko urrian sortu zuten hainbat bilbotarrek Euskaraldia prestatzeko lantaldea. Orduan eman zuten lehen urratsa. Aurrerago, lau taldetan banatu ziren: talde eragilea, auzoak, sektoreak eta komunikazioa. Martxan dira taldeak jada, hazteko gogotsu. Hori dela eta, bilbotarrei parte hartzera eta auzoetako taldeetara hurbiltzera dei egin diete.\nEider, Itsaso, Iñaki, Hirune, Aritz eta Julenek osatzen duten seikotea lagun talde bat baino gehiago izateko jaio zen 7Kaleak Euskaraz ekimena. Bilboko Zazpikaleetan "euskarari bultzada eman, euskaltzaleen saretzea eta norbanako, eragile, merkatari, tabernari edota auzoan bizi den pertsona orori, euskaraz bizitzeko bidean baliabideak jartzeko helburuarekin" batzen hasi ziren.\nEuskaraldia "erronkatzat" jotzen dute, "aktibazio sozial erraldoitzat", eta taldearen helburuetan sakontzeko baliatu nahi dute, "gure taldea haunditzearekin batera".\nApirileko bigarren astean, gonbidapena jasoko dute Zazpikaleetako auzotarrek Euskaraldiaren inguruko lehen batzarrean parte hartzeko. Bertan, metodologia parte-hartzaile baten bitartez, "auzoan eragiteko antolaketaz, lan-taldeez, finantziazioaz, lokal baten beharraz, formakuntza saioez, Ahobizi eta Belarriprestak lortzeko bideetaz..." hitz egingo dute. Bitartean, senide, lankide, auzokide eta lagunen artean "Euskaraldiaren sarea" handituko dute.


Balkanetatik dator udaberri politikoa\nPolitikoki udaberria izan ohi da mobilizazio eta protesta garai aproposenena. Aurten ere ez du huts egin, eguraldia bezala berandu, baina iritsi da. Oraingoan txinparta Balkanetatik datorkigu, Istanbuletik. Gezi parkea defendatzeko protestak Turkiako Estatuak ohituta gauzkan errepresio lazgarriarekin erantzun zituen. Ondorioz, espero gabeko occupy (espazio publikoen okupazio) estiloko protesta mugimendu bat jaio da.\nTurkiako mobilizazioa konplexua da, halere, ez da salbuespena. Occupy mugimendu guztien atzetik askotariko diskurtsoek bat egin dute sistema politikoaren edota ongizate krisiaren kontra. Turkian Erdogan lehen ministroa dago begitan hartuta. Bere lidergopean jarri zen martxan islamdar-demokraten proiektu erreformista: demokratizazioa, neurri neoliberalen ugalketa eta nazioartean eragin esparru otomandarra berreskuratzea.\n2003an Erdoganek kargua hartu zuenetik, Turkiak hazkunde ekonomiko nabarmena izan du eta nazioartean aktore garrantzitsuagoa bilakatu da. Arrakasta horien ondorio da Erdoganen alderdiak (AKP) hauteskundeetan izan duen gorakada: 2002an botoen %34,28, 2007an %46,66 eta 2011n %49,83. Baina, bere indarra zabaldu ahala, Erdogan lotsa galduz doa. Politika kontserbadore eta erlijiosoei bultzada emanez sektore laizistak haserretu ditu, eta orain, autoritarismo salaketek lur zorua topatu dute 2014an indarrean sartuko den Konstituzio berriari esker. Turkia sistema presidentzialista izatera pasatuko da, beraz, Erdoganek postua lortuko balu boterea gehiago zabaldu ahal izango luke.\nBestalde, nazioarteko politikan Erdogani kontraesanak azaleratu zaizkio Israelekin eta Siriarekin. Halere, bere eragina zabaldu duenik ezin uka daiteke. Albanian hauteskundeak egon dira eta kanpainan Erdoganen aldeko eta kontrako manifestaldiak egin dira. Bulgaria eta Bosnia-Herzegovinako kolonia ohietan mobilizazioak ere izan dira. Baina, kasu horietan, barne gaiak izan dira protestak bultzatu dituztenak. Bulgarian hilabeteak daramatzate ustelkeria politikoa eta txirotasuna salatzen, Bosnian, aldiz, berria da fenomenoa.\n1977tik Jugoslavian jaiotako ume guztiei hamahiru zenbakiko identifikazio pertsonalerako kode zenbaki bat (JMBG) esleitzen zaie. Honekin tramite administratiboak egin eta pasaportea eska daiteke. Egun Jugoslavia ohiko herrialde guztietan dago indarrean, Kroazian izan ezik, horretan 2009an aldatu egin zuten. Kontua da parlamentariek (gehiengoa bosniar musulman nazionalisten eta bere aliatuen esku), kroaziar jokaldi nazionalistari jarraiki, JMBG kodea baztertu eta berria onartu zutela. Baina, erantzun gisa, bosniar-serbiar nazionalistek legearen aurkako helegitea jarri zuten Bosniako Errepublika Serbiarrarentzat berezko kode berezitua nahi zutelako. Auzitegi Konstituzionalak kode berriaren aplikazioa suspenditu egin zuen. Ondorioz, jaiotako umeek ez dute inolako zenbakiren esleipenik jasotzen erakunde desberdinen artean adostasun batera iritsi arte. Hutsune horrengatik, oso larri zegoen hiru hilabeteko ume batek ezin izan zuen Alemaniara bidaiatu sendatzeko. Azkenean, protestak tarteko, lortu zuen pasaportea baina antza beranduegi, hil da eta. Bitartean, protesta mugimendua zabalduz doa Bosnian. Nazionalismoen arteko borroken aitzakiapean, bizi duen ustelkeria eta paralisi politikoa salatu ditu mugimenduak. Udaberri politiko berantiar baina beroa da Balkanetan.\nKanal hauetan artxibatua: Iritzia | Ekonomia | Umorea | Murrizketak | Eliza Katolikoa


Gonzalez Placer, aitzindaria arte garaikidean animazioa erabiltzen | Cultura | GARA Euskal Herriko egunkaria\nGonzalez Placer, aitzindaria arte garaikidean animazioa erabiltzen\nArtium Museoak Jose Felix Placerren «Etxegarai’ko Goti» erakusketa aurkeztu zuen atzo. Bertan, artista gasteiztarrak egindako animazio-bideoak ikus daitezke. Izan ere, arabarra aitzindaria izan zen animazioa erabiltzen euskal arte garaikidean. Artistaren familiak museoari dohaintzan emandako ondare oparoaren parte dira urtarrilaren 16ra arte erakutsiko diren obrak. Museoaren ondarearen «Zeru bat, hamaika bide» erakusketan erabilitako piezak kasu.\nArtium Museoak Jose Felix Gonzalez Placer artistari buruzko “Etxegarai’ko Goti” erakusketa aurkeztu zuen atzo. Erakusketak artista gasteiztarraren ibilbidearen berri emango du, margolan, marrazki, obra grafiko eta, bereziki, animaziozko film laburren bidez. Euskal animazio zinemaren aitzindarietako bat izan baitzen gasteiztarra.\nGonzalez Placerren familiak Artium Fundazioari dohaintzan emandako artelan ondare oparoaren parte dira erakusgai jarriko diren obrak. Erakusketarekin bat, gainera, argitalpen bat ere plazaratu du museoak, Jesus Alcaide kritikari eta komisario independentearen saiakera bat oinarri hartuta.\nTestu horretan azaltzen denez, nerabezaroan 60ko hamarkadako kultur testuinguruan hezi ondoren, «non kultura bisualak sedukzio masiboko tresna gisa sortzen baitzituen irudiak, Gonzalez Placer irudi horien erabilera aldatuz joan zen, margolan eta marrazkietatik hasi eta ‘Etxegari’ko Goti’ ezizenez, 1987tik 1991ra, egin zituen animazioetaraino».\nTamalez, atzoko agerraldian gogoratu zutenez, gazterik hil zen Gonzalez Placer, hiesaren ondorioz. Hala ere, ibilbide artistiko oparoa garatu zuen modu nahiko ezohikoan uztartuz artearen eta bizitzaren arteko binomioa. Esperimentazio teknikoak, hizkuntzak eta irudikapenak zuzeneko eragina izan zuten artistaren garapen pertsonalean, bere identitate sexualaren aitortzari eta ospakizunari dagokionez, baita, gerora, hiesarekin bizitzeko estrategiak eta moduak konfiguratzeko garaian ere.\nBeatriz Herraez museoaren zuzendariak azaldu zuenez, Gonzalez Placerren lana bere garaiaren isla da, 80ko eta 90eko hamarkadetan izandako gertaeren isla, eta, nola ez, hiesaren agerpenak eragin handia izan zuen. Bere arrebak gogora ekarri zituen artistaren bizitzaren azken uneak, une gogorrak, gaixotasunaren menpekoak. Ildo horretan, Herraezek eta erakusketaren komisario Enrique Martinez Goikoetxeak datozen asteetan Gonzalez Placerren bizitzari buruzko jardunaldiak antolatuko direla azaldu zuten. Eta museoan gordetzen diren artxiboak ezagutzera emango direla.\nGonzalez Placerren familiak Artium Museoari egindako azken dohaintzari esker, izaera publikoko ondare kulturalaren osagai izango da, aurrerantzean, artistaren artelanen, zirriborroen, dokumentuen eta bestelako materialen sorta zabal bat. Horiek guztiak kontserbatu, katalogatu eta ikertuko ditu museoak eta horrek egilearen lan-prozesuen, ibilbidearen eta interesen ezagutza xehea ahalbidetuko du, baita bere ekoizpena garatu zuen garaiarena ere.\nHain zuzen ere, Artium Museoan dagoeneko gordailututako hogeita hamar obra inguruko multzoari gehituko zaio, orain, 150 piezatik gorako beste multzo bat, margolan, grabatu, marrazki eta filmek osatua. Horien artean, badira, halaber, hainbat garaitako zirriborroak; idatziak; storyboard-ak eta animazio-proiektuei buruzko oharrak; material zinematografikoa; ohar-koadernoak eta askotariko dokumentazioa biltzen duten karpetak, batzuk artista Leioako Arte Ederren Fakultatean irakasle izan zen garaikoak, haren azken urteetakoak, beraz.\nOrain dohaintzan emandako obra horietako batzuk museoaren biltegietan daude 2006az geroztik, urte hartan haren marrazki, pintura eta bideo multzo adierazgarri bati buruz sinatutako gordailutze-akordio bati esker. Pieza batzuk hainbat erakusketatan erakusgai jarri izan dira jada, besteak beste “Zeru bat, hamaika bide. Praktika artistikoak Euskal Herrian 1977-2002 aldian” lelopean egindako erakusketan.


25 urte geroago, ekintza sindikal bateraturantz?\nELA eta LABen arteko ekintza batasuna, euskal sindikalgintzaren historia hurbilean beti egon da presente. Ez da harritzekoa, bi konfederazioek elkarlan estrategikoari ekiten dioten bakoitzeko dardarka hasten da boterea.\n(Ilustrazioa: Joseba Larratxe)\nEz da sekretua ELA eta LABen artean harremanak gero eta estuagoak direla azkenaldian. Bi sindikatuek gor egin behar izan diete gobernu, instituzio publiko eta enpresek urteotako krisiaren aurrean hartutako norabide oldarkor eta askotan murriztaileari. Batzuetan ez dute norabide berean bultza egin, baina orain gertu dituzte jarrerak: biek egin berri dituzte uda aurretik euren kongresuak eta biek azpimarratu dute euren arteko elkarlana ezinbestekoa dela herri honetako egoera soziala aldatuko bada burujabetzaren bidetik.\nGarbiñe Aranburuk LABeko kongresuaren itxiera ekitaldian ELAri begira eskua luzatu zuen. Ezker abertzaleko sindikatuaren idazkari nagusi berriak azaldu zuen “ausartak izan eta arriskatzeko ordua” dela, eta eztabaida politikoa baldintzatzeko bidelagun gisa aurkeztu zituen biak ala biak. ELAk ere “lehentasunezkotzat” jo zuen bere biltzarrean LABekiko harremana; hala jaso zuen aurkezturiko ponentzian: “Sindikalismo abertzalearen aliantzak ahalmen izugarria du, indar metaketa handia bildu baitezake burujabetzaren eta justizia sozialaren bidean”.\nEgiaz, ekintza sindikal bateratuarena “betiereko” lelo bat izan da, kongresu zein aldarrikapen egunetan, garaiaren arabera indar gehiago edo gutxiago izan duena. Zergatik orain egin kasu?\n1992ko M-27ko greba abiapuntu\nHistorian atzera jotzen badugu esperientzia eta saiakerarik ez da falta izan. 1994an lehen aldiz Maiatzaren Lehena modu bateratuan deitu zuten, aurretik ordea euren arteko hurbilketa hasita zegoen beste krisi baten testuinguruan: 90eko hamarkada hasierako bigarren industria birmoldaketa. 1992ko maiatzaren 27an greba orokorra deitu zuten bi sindikatu abertzaleek –CCOOk ere babestua– Espainiako Gobernuaren “berrindustrializazio” dekretuaren aurka eta esan liteke hura izan zela ekintza sindikal bateraturantz egiteko abiapuntua.\nLAB sindikatu “gazteak” jadanik erroak ongi sustraiturik zituen, 1975ean sortu zenean %4ko babesa izatetik %15ekoa izatera igaro zen hogei urtetan. Gehiengo sindikal abertzalea izateko aukera ematen zuen horrek. Bestetik, ELA Gernikako Estatutuaren inguruko bere diskurtsoa aldatzen joan zen, inplizituki onartuz marko autonomikoa agorturik zegoela. “Esan daiteke, bada, 1992an ELA zein LAB estrategia zaharrak berraztertu eta berriak saiatzera behartuta aurkitzen zirela”, dio German Kortabarria ELAko sindikalista beteranoak Gauzak horrela (ere) izan ziren liburuan.\n1994an euskal lan esparruaren aldeko manifestazioa egin zuten elkarrekin eta 1995eko Aberri Egunean agiri historikoa kaleratu. Testuinguru politikoaren ondorioz zailtasunak aurkitu zituzten noski, baina ekintza batasunak fruitu ugari eman zituen, 35 orduko lan astearen aldeko borroka, kasu. Elkarlan horrek 2000. urtera arte iraun zuen, Lizarra-Garazi Akordioaren porrotak eta negoziazio kolektiboaren inguruko desberdintasunek haustura ekarri zuten azkenean.\nOztopoak oztopo, bizi ditugun garai zailei erantzunak ematera behartuta daude, berdin fabrika handietan nola saltokietan edo gazteen eta emakume prekarizatuen artean. Horrek konbergentziaren xendra urratzera eramango ditu LAB eta ELA\n25 urte geroago, berriz ere abagune berean aurki daitezke LAB eta ELA. Burujabetzaren inguruko ikuskeran bat egiten dute: “Ez dago burujabetza prozesurik neoliberalismotik”, idatzi zuen Garan Rafa Díezek El Duesoko kartzelatik, Joxe Elorrietak burujabetza sozialaren aldeko indar harreman berri bat sortzeko proposamenari erantzunez. Aurreak erakusten du atzea nola dantzatu, eta idazkari nagusi ohien arteko elkarrizketa oso kontuan hartzekoa dirudi.\nBi sindikatuak patronalaren haginkaden jomuga dira azkeneko urteetan eta horren aurrean nolabaiteko enpatia zor diote elkarri. Confebaskek 2014an gutuna idatzi zion Espainiako Estatuko CEOE elkarteari, eskatuz ELA eta LAB sindikatuen erregistrotik kentzeko aukera zabal zezala, “ez dagokien izaera” dutelako –gero ukatu egin zuen gutuna berea zenik–. Hortik bi urtera gehiengo sindikala bazterrean uzteko estrategia hasi zuen patronalak, “eragin mugatuko” hitzarmenak sinatuz CCOO eta UGTrekin eta Eusko Jaurlaritzaren babesarekin.\nKontra-botererako tenperamentuak eta konfrontazio esparruan aritzeko beldurrik ezak ezaugarritzen ditu sindikatuok. Ez dute beste aukerarik gainera. Madrilen onartutako lan erreformek, estatalizazio eta prekarietatearen zabalkundeak, eta 2008ko finantza-lurrikaratik hona neoliberalismoak harturiko bideak –hego euskal herritarren erosteko ahalmena %4-6 artean jaitsi da– horretara derrigortzen ditu: “ELAk eta LABek errealitatetik aldentzeko arazo larria dute, nahita ere ezin izango lukete”, azaldu du EKAI Centerrek.\nNegoziazio kolektiboa da erakunde sindikal baten lan-tresna nagusiena, eta seguruenik ekintza batasuna lortzeko oztopo handienetakoa hor aurkituko dute, orain arte hala izan baita. ELAk enpresa esparruan jarri izan ditu indarrak batez ere, LABek eremu sektorialean edo lurraldekakoan. Baina batak eta besteak euren biltzarrean onartutako testuetan ateak irekita utzi dituzte: “Ez dago esparru on edo txarrik negoziazio kolektiborako –dio ELAk–, enpresa sindikalizatuak eta ez-sindikalizatuak daude”. Garbiñe Aranburuk ere garbi azaldu zuen ARGIArekin izandako elkarrizketan (2.554 zk.): “Nekez pentsa liteke burujabetza prozesua hauspotuko dugunik negoziazio kolektiboan elkar joka bagabiltza”.\nEsanguratsua da buruzagitza jeltzalea ELAren kontra nolako sinkronizazioarekin aritu den igaro dugun kurtso politikoan. Adolfo Muñoz Txiki idazkari nagusiaren esanetan, baina, sindikatuaren autonomia ondo gorde beharreko “altxorra” dute. LABek eta ELAk elkarrekin aritzeko beste traba handi bat horixe da hain zuzen.\nFinantzarioki bi sindikatuak afiliazioan oinarritzen dira, baina politikoki ELAk mesfidantza handia du LABekiko, ezker abertzaleak “instrumentalizatua” izateko arriskua ei duelako. Ezberdina da LABen ikuspegia: “Badirudi sakoneko eztabaidan ez sartzeko jartzen duela ELAk hori mahai gainean” dio Aranburuk.\nOztopoak oztopo, bizi ditugun garai zailei erantzunak ematera behartuta daude ordea, berdin fabrika handietan nola saltokietan edo gazteen eta emakume prekarizatuen artean. Horrek konbergentziaren xendra urratzera eramango ditu LAB eta ELA; agian ez duela 25 urte bezala, ezta sindikatu bakoitzaren autonomia maila zalantzan jar dezakeen balizko egitura batean ere. Seguruenik, egoera sozioekonomiko konplexu honek beste aktore sozial batzuk bilduko dituen paradigma aske bat beharko du.\nKanal hauetan artxibatua: Langile borroka | Sindikalgintza | ELA | LAB | Aktualitatearen Gakoak 2017 uda\nAktualitatearen gakoak 2017 Uda\nTurismoa noren paradisua?


Atzera begirako poetika | Kultura | Berria\nAtzera begirako poetika\nAntton Elizegik 52 urtez ondutako argazki funtsa eman dio dohaintzan Donostiako San Telmo museoari. Natura, arkitektura eta etnografiari lotutako lanek osatzen dute\nSAN TELMO MUSEOA Tamaina handiagoan ikusi\n1954. urtean atera zuen Antton Elizegik (Lasarte-Oria, Gipuzkoa, 1938) bere lehen argazkia: Nire arreba Malu. Ordutik, 45.000 dokumentu baino gehiago bildu ditu afizioz egindako ibilbidean, eta euskal gizartearen erretratua egiten du haren artxiboak. Diapositibek, negatiboek, RC paperean egindako argazkiek, liburuen maketek eta koadernoek osatzen dute bilduma. Argazkilariak Donostiako San Telmo museoari eman dio dohaintzan bere argazki funtsa, irudi horien iraupena bermatu eta publikoaren eskura uzteko asmoz.\n«Dena esanda daukat, argazkitan», dio Elizegik. 1961ean hasi eta 2013ra bitartean ateratakoak dira artistaren bilduma osatzen duten argazkiak. Inongo helburu zehatzik gabe, motibazio intimo batek bultzatuta hasi zen Elizegi argazkilaritzan. Irudi guztien agertokia Euskal Herria da, eta ingurune horren adierazle diren gaiak ukitzen dituzte bere argazkiek. Naturak presentzia handia du bere lanean; paisaia berdeek, enborrek eta belar metek osatzen dute bere bildumaren zati handi bat. Arkitekturari ere erreparatzen dio argazkilariak: baserri hutsek, Arantzazuko santutegiak eta arkitektura erromanikoak indar handia dute. Etnografia, artisten edo familiako kideen erretratuak eta irudi poetikoak ere aurki daitezke bildumako argazkien artean.\nMaria Jose Aranzasti arte historialaria eta erakusketetako komisarioa da, eta gertutik ezagutzen ditu argazkilariaren lanak. Elizegiren irudiek «desagertzear» dagoen mundu bati «nostalgiaz» begiratzen diotela azaldu du: «Bere argazkiek denboraren joanaren konnotazio interesgarri bat dute». Argazki zuri-beltzak nagusi, kontraste handiko lanak egiten ditu. Sinbolismoa eta lirismoa jasotzen dituzte, tonu ezberdinak konbinatuta. Bere lanetan garapena eta aldaketa ditu mintzagai; Euskal Herriko hiriek eta landa eremuak jasan dituzten eraldaketak jasotzen ditu, esaterako, Perratoki edo Plásticos de Larrekotxe (Larrekotxeko plastikoak) argazki serieetan.\nJon Insausti Donostiako Udaleko kultur zinegotziak belar meta batekin konparatu du Elizegiren ibilbidea. Argazkien bidez «ondarea metatu eta ondo zaindu» duela nabarmendu du: «Gaur egun, metak ez dira ikusten, eta, horregatik, euskal gizartea eta gure historia ulertzeko Elizegik metatutakoa oso garrantzitsua da, aurrera begira, gazteek jakin dezaten zein izan den lehengo garai hori». Susana Sotok, San Telmo museoko zuzendariak, bilduma horrek museoari egin dion «ekarpen izugarria» nabarmendu du; izan ere, argazkilariaren edukiak museoaren helburuarekin bat datoz, euskal gizartearen hainbat garaitako irudia jasotzearekin, alegia. Horrez gain, ondarea eraikitzeko «funtsezko» piezak direla gehitu du.\n52 urte argazkitan\nBere aitaren Kodak kaxarekin hasi zen Elizegi argazkiak ateratzen. Argazkilaritzaren inguruko ezagutza Laborde Hnos. enpresan (Andoain, Gipuzkoa) eskuratu zuen, Antonio Olabek argazki laborategian emandako prestakuntza medio. 1970eko hamarkadan egin zuen bere lehen seriea, Alkizan (Gipuzkoa), Juan Luis Goenagarekin batera: Txorimaloak. Ibilaldi bat egiten ari zela, enbor batean zizelkatutako aurpegi bat izan zuen inspirazioaren iturria.\nGeroago, 1976an, Sustraietan lana plazaratu zuen. Aranzastiren ustez, «ikusteko baino gehiago, irakurtzeko» sortutako lana da; izan ere, argazkiak eta poemak uztartzen ditu. Lan horren bitartez, argazkilaritza «dar-dar estetikoa transmititzeko eta poemak sortzeko» gai dela erakutsi nahi izan zuen Elizegik. Serie horrek oihartzuna izan zuen, eta, pixkanaka, bere izena ezagun bihurtu zen. 1985ean, Harriz harri bilduma sortu zuen, eta, horretarako, Nafarroako arte erromanikoari erreparatu zion. Izaera plastikoa duten irudi zuri-beltzek osatzen duten bilduma da.\nUrte luzez, argazki serieak egiten jarraitu zuen Elizegik; denak, Aranzastiren esanetan, «atzera begirako poetikaren barruan». Jose Luis Zumeta margolariak Usurbilen (Gipuzkoa) egindako muralari, Ur taldeari zein Amezketako (Gipuzkoa) Aste Santuari buruzko erreportajeak bildu ditu urteotan, baita zenbait artistaren erretratuak zein beren obren irudiak ere. Horien artean, ezagunena, Arantzazuko santutegiko fatxadan Jorge Oteizak egindako apostoluen argazki bilduma da. Horiez gain, kartelak eta egutegiak ere egin izan ditu, eta hainbat liburu eta katalogotan ere egin ditu kolaborazioak.


Feministak diren telesailak: sofa, manta eta krispetak, sakatu play botoia! - Halabedi\nHalabedi > Podcast-ak > Sozialak > Feministak diren telesailak: sofa, manta eta krispetak, sakatu play botoia!\nO no será-Edo ez da izango: Feministak diren telesailak: sofa, manta eta krispetak, sakatu play botoia!\n21 urtarrila O no será-Edo ez da izango 0\nGaurkoan manta hartu dugu eta entzule guztien sofa, ohe edo paleetan gure ipurdiak ezin erosoago jarri ditugu telesail lesbofeminista degeneratuak zuekin ikusteko prest.\nPasa den urtean telesail feministak ekarri genituen Edo ez da izango uhinetara. Eta oraingoan, “remesa” berri batekin gatoz. Serieak ikusten eta komentatzen jarraitu dugu urte honetan, gure artean gomendatzen… Telesailetan telebistako errelato feministenak, degeneratuenak, transformatzaileenak ikusi ditzakegu. Horrela eman genion hasiera pasa den urteko irratsaioari.\n1985ean, Alison Bechdel marrazkilariak, Unas lesbianas de cuidado komikian, protagonistetako batek beste emakume bati egindako iruzkin bat sartu zuen, non esaten zion arau bat zuela zineman zer film ikusi aukeratzeko: gutxienez bi pertsonai femenino agertu behar ziren; pertsonai horiek elkarren artean elkarreragin behar zuten, eta haien elkarrizketak gizonak ez ziren beste zerbaiten gainekoak izan behar zuten. Txistea protagonistak ikusitako azken filma Alien zela esaten zuenean iristen zen.\n1985tik hona gauza asko aldatu dira, beste asko ez hainbeste… Baina test hau erraminta indartsua izaten jarraitzen du. Hona hemen, gure iritziz, test hori gainditzen duten kutsu feminista duten zenbait telesail: The L word Q generation, Fleabag, Insecure, Broad city, My mad fat diary, Wanderlust, Creedme, Las del hockey, Vida perfecta eta The let down. Komentatu gabe utzi ditugun beste batzuk: Pose, Sweet Vicious, One Mississipi, Alias Grace, Good girls revolt, Jessica Jones eta Gentleman Jack.\nSharon Jones & The Dap-Kings – Matter of Time\nTesa – Dones\nBomba Estereo- Soy Yo\n← JZ 1X6 (20/1/18): “Listeriosiaz kontaminatutako produktuak gipuzkoan. Errefuxiatuen harrera sanitarioa”\n2019/12/11 Gaztetxeko Rokodromoa ;-) →


Kontseilu Sozialista Sakana sortu dute - Sakana - Guaixe.eus\nKontseilu Sozialista Sakana sortu dute\nGuaixe 2021-02-25 11:26\nKontseilu Sozialista Sakana aurkezpen bideoko irudia. Argazkia: @Kontseilua_Sak\nBozeramaileek aurreratu dutenez, “gaitasun sozialistak areagotzeko, antolakuntzaren indarra lurraldean hedatzera gatoz”.\nKontseilu Sozialista Sakanako (KSS) kideek aurkezpenean jakinarazi dutenez, “klaserik eta zapalkuntzarik gabeko gizarte baten beharrak garamatza komunistok antolatzera”. Euskal Estatu Sozialista dute helburu. Horregatik sortu dute Kontseilu Sozialista Sakana, “gaitasun sozialistak areagotzea helburu. Antolakuntzaren indarra lurraldean eratzera gatoz”. KSSko kideen helburua da “langileria iraultza prozesura batzeko hainbat arlotan lan lerroak irekiko ditugu. Erreferentzia politiko eta ideologiko sozialista izateko eta hainbat belaunaldi eta sektoretako kideak borrokara batzeko anbizioz ariko gara”. Eta adibide gisa oinarrizko beharrizanak betetzeko Gogor Langileon Defentsa Antolatua jarri dute. Hura Larraungo eta Sakanako Kontseilu Sozialistek elkarlanean garatuko dute.\nKSStik adierazi dutenez, “jasaten ari garen krisi egoera ez da soilik ekonomikoa, bizitzako esparru guztiei eragiten die kapitalismoari berezko zaion egiturazko krisi honek”. KSSko kideen iritziz, COVID-19ak eragindako pandemiak “proletalgoaren osasun baldintzak okertzeaz aparte, bizi dugun krisi kapitalista bizkortu eta gogortu du”. Testu inguru horretan “burgesiak oinarrizko eskubide zibil eta askatasun politikoen murrizketa gauzatu du, alternatiba politikoa ekidin nahian”.\nKomunisten iritziz, “krisiak kapitalistaren zimenduak kolokan jartzen dituen honetan, aukera irekitzen da arrakaletan eragin eta osotasun berri bat artikulatzeko”. KSSko kideen iritziz “proletalgoa burgesiaren eta haren Estatu aparatuekiko menpeko da, ez du bere beharrizanetara egokitutako programarik”. Horregatik, “ezinbestekoa zaigu independentzia politikoz jardutea esparruz esparru gaitasun propioak handituz, sozialismoaren eraikuntzan bidea egin eta posizioak hobetzen joateko”.


Asteartero futbolaz Berrian — Eibar.ORG | Eibarko peoria\nHemen zaude: Hasiera / Blogak / Harrikadak / Asteartero futbolaz Berrian\nAsteartero futbolaz Berrian\nMikel Iturria 2005/02/15 20:56\nGarai batean Enekoitz Esnaolaren astearteroko burutazioak jarraitzen nituen bezala jarraitzen ditut orain Aitor Manterola kazetariak Berrian futbolari buruz idazten dituenak astearteetan. Askotan, gainera, ados nago berarekin.\nGaur idatzi duenarekin adibidez edota duela hamabost egun, Realaren egoera larriagoa zenean, hemen idatzi zuenarekin . Zati bat hemen uzten dut:\nbalioak: Realak bere betiko balioak galdu dituela esan eta esan ari da Tito Irazusta kazetaria. Ez diot arrazoirik kenduko, baina etxe barruan begiratu dezala lehendabizi. Bera eta bere inguruko komunikabideak, eta beste batzuk asko aldatu dira azken urteetan. Batzuen jarrerari erreparatuta, ez dut alderik antzematen Sevilla, Madril edo Bartzelonako prentsarekin alderatuta. Eta zale batzuek ere Malaga, Zaragoza edo Valentziakoak dirudite. Reala, zoritxarrez, ez da lehen bezain berezia izango, baina prentsa eta zale batzuk ere asko aldatu dira. Irazustak berak Egin-en egiten zuen lan, eta orain Vocenton dabil (Egin bezain abertzaleak eta euskaltzaleak diren ABC, Correo, Diario Vasco eta beste hainbat komunikabide biltzen dituen taldea ez al da hori?). Irabazten ariko den dirutzak iraganeko kontuak ezabatu dizkio, nonbait.\nNeuk be atsegin handiz irakurtzen ditut martitzeneroko artikuluak, futbolzalea (eta Errealzalea non eta Bilbon!) nazenez.\nAtzean gelditu jataz gazteagotako garaiak, non "Marca" be (eeerruukiiiii jaaaunaaaaaaa!) irakurtzen neban, lantzean behin hori bai. Urruti gelditu dira garai horiek, eta orain futbola lasai-lasai Euskadi Irratian entzuten dot, non oihu lazgarririk ez dozun (hainbeste) entzun behar, eta krispazino oso txikia eragiten deutsuen. "Berria"gaz, beste hainbeste, asteburuko laburpentxoa orrialde batean eta kitto. Euren aldetik, Vocento-koek orrialdeak eta orrialdeak betetzen dituzte probintziako taldeari buruzkoak, beste euskal lurraldeetakoek Valentzia edo Espanyol batek deukon leku murriztu bera hartzen daben bitartean. Azkenean, Athletik/Erreala dikotomia probintziano hori sustatzea deukie helburu eta, ahal izanez gero, alkarreri gorrotatzen badeutsagu askoz be hobeto. Nazkagarria benetan.\nEskerrak "Berria"ren sendabedarrei!


urria 2018 – Lerro batzuk\n2018-10-24 / Enekoitz Esnaola\nBERRIAko analisiaren (2018-10-24) laburpena: Urbina abokatuak aitortu du “ustekabea” izan dela Europako Giza Eskubideen Auzitegiaren erabakia. Mendeku gosea duenak baizik ez dezake ontzat jo zigorrak ez batzea. Parot doktrinarekin, auziko 60ren bat euskal presoek legez zegokien baino urte gehiago egin zituzten kartzelan. Antzekoa ari da gertatzen orain, Frantziako urteak ez dituelako aintzat hartzen Espainiak. Estrasburgoko auzitegiko Areto Handiak nekez botako luke atzera erabakia. Luxenburgoko auzitegiko aukera ere, nekez ikusten da. Baita Espainiako Kongresuaren bidez 7/2014 legea erreformatzea ere. Eroso dabil Moncloa —hura bakarrik?—. Currinek euskal alderdiei eta gizarte zibilari ohartarazi die Madrili “presioa” egiteko. Joan den larunbateko manifestazioan jauzi bat egin zen kualitatiboki, baina ez kuantitatiboki, eta balegoke zer hobetu: herritar dinamikaren proiekzioa, “premiazko” aldarrikapenen azpimarratze handiagoa —afera honetako presoek ere baliatzeko—… Egun, presoek dute presioa.♦\nCurrin gai-jartzaile Ormaiztegiko bazkarian\n2018-10-17 / Enekoitz Esnaola\n(artikuluari sarean erantsitako pieza) Brian Currinek, urteotako ibileran, bazkari berezi bat egin zuen behin Ormaiztegin, 2012ko apirilaren 22an. Nazioen Munduak aurreko egunean Gazta zati bat dokumentala aurkeztu zuen Donostian, Giza Eskubideen Zinemaldian, Jon Maiak egindakoa, eta Paul Rios Lokarriko koordinatzaile ohiak dio haien insistentziaren ondorioz lortu zela Currin ekartzea aurkezpenera. Alabarekin etorri zen. Hurrengo egunean, igandearekin, Olaberriako gaztategi batera eraman zuten —Xanti Etxezarretaren gaztategira—, eta handik Ormaiztegira, Kuko jatetxera. Igandez itxita izan ohi da, baina Iker Markinez jabeak zabaldu egin zuen okasiorako —kuadrilakoa du Angel Oiarbide, eta…—. Han ziren Rios edota Eskoziako ordezkari batzuk ere; 12-15 lagun denera. “Currini goizean bildutako zizak erakutsi zizkion nagusiak, baita eguneko tomateak ere”, oroitzen da Oiarbide Nazioen Munduko kide ohi eta Gure Esku Dago-ko eleduna. “Harrituta geratu zen. Horiek eta beste gutizi batzuk bazkaldu genituen”. Postre garaian, Currinek Maiari: gaia eta doinua jarriko zizkiola bertso bat botatzeko. Doinua: The Beatlesen bat. Gaia: politikoa. Bota zuen Maiak. Nazioen Mundua egin zen Currinen bidaiaren eta egonaldiaren kargu. Oiarbide: ”Geure inozentzian, ekartzera ausartu ginen, eta lortu genuen. Txikitik ere gauza asko egin daitezke. Guretzat oso garrantzitsua izan zen”.\nLehen argazkian, Jon Maia, Brian Currin, Juantxo Sardon eta Dani Oiarbide, 2012ko apirilaren 22an, Ormaiztegin, Kuko jatetexean. Bigarrenean, Iker Markinez sukaldariarekin Currin, orduan.♦\n2018-10-15 / Enekoitz Esnaola\nHemen Gorka Landabururen elkarrizketan papereko bertsioan sartu gabeko bi pasadizo (sarean txertatuta daude):\n»Orain dela hiru urte Espainiako beste gobernuburu bati aurrez aurre esan nion presoak gerturatu behar zirela: Rajoyri. Esan zidan kontua ez zegoela agendan. Agendan jartzeko eskatu nion, eta haren erantzuna: begiratuko zuela.♦\n2018-10-14 / Enekoitz Esnaola\nBERRIAko artikuku analitikoaren (2018-10-14) laburpena: Zer pasatu da udan Madrilek urrats sendorik ez egiteko bestelako espetxe politika baterako? Pedro Sanchez Espainiako gobernuburuak ekainean kartzela politikaren aldaketa iragarri bazuen, ETA maiatzetik deseginda badago, Iñigo Urkullu Jaurlaritzako lehendakariak Sanchezi espetxe arloa lehentasunen artean hartzeko eskatu bazion ekainean Moncloan, hil berean Hegoaldeko bi legebiltzarrak eta gehiengo sindikala neurri berrien alde agertu baziren, EPPK-k “kaleratze” bidean legebideari jarraitzeko prestasuna berretsi badu udan eta Madrilek Parisen eredua hor badauka, zer pasatu da udan taxuzko mugimendurik ez egiteko? Ez dio borondate onik ikusten ezker abertzaleak Madrili. Bide batez, biktimen elkarteak bilera agenda handiarekin dabiltza; PPri ere esan diote ez direla euskal presoen gerturatzeen aurka jarriko “legearen barruan” egiten badira, baina ez dute nahi hurbilketarik batere. Gaur-gaurkoz foku bat, urriaren 20ko manifestazioa da. Bestea, Europako Giza Eskubideen Auzitegiaren hilaren 23ko epaia.♦\n2018-10-11 / Enekoitz Esnaola\nEuskal preso bati haren komunikazioak atxikitzea luzatzeaz espetxeak hartutako erabakiko azalpenak: “ETA talde terroristakoa zara zu, eta erakunde armatu horrek antolatzen dituen protesta kolektiboetan modu aktiboan parte hartzen duzu. (…) Talde armatu kriminalaren kide aktiboa izaten segitzen duzu. (…) Informazio iturri izan zaitezke, ETAren delitu jarduerak ahalbidetzeko. (…) Gainera, lotuta segitzen duzun erakunde terroristaren edo harentzako kontsignen igorle izan ahal zara. (…) ETA talde armatuak espetxe zentroaren eta honen langileen segurtasuna eta ordenua arriskuan jartzen dituen ekintzak eta atentatuak egiten ditu; (…) beraz, justifikatuta dago hartu den neurria [komunikazioak atxikitzea luzatzea]. (…) Ebazpen hau Espetxe Zaintzako Epaitegi Zentralari komunikatu zaio. Albocasser, 2018ko abuztuaren 13a, [espetxeko] zuzendaria”. 133 egun lehenago jakinarazi zuen ETAk, nazioarteko komunitatearen bidez, desegin zela.♦\n2018-10-01 / Enekoitz Esnaola\nAdolfo Muñozek BERRIAn: “Bi modu daude bideratzeko prozesu subiranista. Ezkerra eta burujabetasuna lotuz da lehena; Oriol Junqueras argi egiten ari da horren alde Katalunian. Oinarri soziala irabazita burujabetasunera joatea da. EAJk eta EH Bilduk adostu dutena da bestea: klase arteko modu baten bidez joatea burujabetasunerantz. Zilegi da hori adostea, baina guk [ELA] ez dugu horretan sinesten”. Junqueras, beraz, eredu… 2011 irailetik da hura ERCko presidentea. Urte bereko ekainean Sant Vicenç dels Horts-eko alkatetza lortu zuen, CiUrekin eta ICVrekin akordioa eginda. 2012ko abenduan, Kataluniako Parlamenturako hauteskundeen ondotik, CiUrekin itun bikoitza egin zuen: errerendumerako bide orria eta Artur Masen (CiU) president-etza inbestidura. CUPek orduan babesa eman zion autodeterminazio prozesurako bideari, eta errefusatu egin zituen CiUren politika soziala eta ekonomikoa. 2012an ere, inbestidura akordioa CiUk eta ERCk; Mas president. 2015ean, CiU zeneko sektore nagusiarekin hauteskunde koalizioa egin (JxSi) eta gobernua osatzera iritsi zen ERC. 2017an, aparte aurkeztu ziren (JxC batetik, ERC bestetik), baina gobernuan batera daude. CUPek jarraitzen du Generalitateko politika ekonomikoa eta soziala kritikatzen. Urteotan, gainera, agerian gelditu dira CiU zeneko alderdi nagusiko kideen ustezko ustelkeria kasuak. Zerk batzen ditu katalan abertzaleen indar politikoak? Kataluniako Errepublika independenteak, eta, horretarako, autodeterminazio erreferendumak, baita hartarako herri mugimenduarekin aritzeko borondateak ere.♦


Euskadiko Gazteriaren Kontseilua :: ARTICLES :: DEMAGUN GAZTERIA LEGE BERRI BAT SORTU NAHI DUDALA\nEGK [en] :: Articles :: Demagun Gazteria Lege berri bat sortu nahi dudala eu\n2010-07-05 Demagun Gazteria Lege berri bat sortu nahi dudala Euskonews Gaztea astekari digitalean argitaratua, uztailaren 16an. http://gaztea.euskonews.com/0541zbk/gaia54105.html\nDemagun lege berri bat sortu nahi dudala.Zoritxarrez, gaur egun gaizki ikusia dago aldebakarrekotasuna (hau bai lanerako oztopoa!) eta disimulatu beharra dago. Esan didatenagatik, ondo legoke prozesu partehartzaile bat irekitzea legea hainbaten artean sortzeko. Jarrera egokia erakusten omen du honek eta moda-modan dago gainera.\nDemagun nik diseinatuko dudala prozesu partehartzailea.Garrantzitsuena prozesua erakustea da, noski, ez partzehartzea bermatzea. Azken finean, borondatea erakutsiz gero, hori omen da balio duena. Ea ba, has gaitezen. Aurrena, datak mugatuko ditut. Bestela hemen gauzak patxadaz hartuko ditu jendeak, eta honek luze jotzen badu, niri ez datorkit batere ongi. Zenbat eta lehenago amaitu hobe, eraginkortasun itxura handiagoa emango dut eta. Parte hartzaileak larri ibiliko direla lan egiteko? Hor konpon, alfer hutsak besterik ez dira. Gainera hala hobe, buruari gehiegi eragiten badiote agian nire proposamenen aurka azalduko dira eta.\nDemagun nik dagoeneko badudala legearen eskema nire buruan.Nik nahi dudana idatzita emanez gero, ondoren soilik nire ideiaren inguruko aldaerak etor daitezke, ez bestelako ideiak. Hala egingo dugu, ez gaitezen gehiegi aldendu nik nahi dudanetik. Bada ezpada ere.\nDemagun nire idatzizko proposamena ez dela guztiengatik ulergarria.Nire errua al da ez badute lengoaia teknikoa menperatzen? Ikas dezatela, nik egin nuen moduan. Ederki asko ulertu nuen ba nik Grouchoren hitzaldia: "La parte contratante de la primera parte...".\nDemagun parte hartzera deitutako zenbaitek ez dakitela lege bat nolakoa den edo orain artekoaren ezaugarriak zeintzuk diren.Askoz hobe, hala nik aurkeztutakoaren alderdi positiboak ikusiko dituzte soilik. Ezin badute ezerekin alderatu berritzailea eta positiboa irudituko zaie, ez naiz ni izango ilusioa ezabatuko diena. Atsegina da gainera nire proposamena zein polita den entzutea.\nDemagun metodologia diseinatu behar dudala.Nik uste parte hartzaileek nahikoa izango dutela 2 orduko bileratxo batekin nire proposamena bere osotasunean irakurri, ulertu, hausnartu eta ondoren ekarpenak egiteko, ezta? Zertarako gehiago? Denbora eta dirua alferrik galtzea litzateke. Gainera nik esango diet bileraren eguna, ordua eta lekua, eta ezinezkoa bazaie hor konpon. Parte hartzen ez badute, nahi ez dutelako da.\nDemagun guzti honen ondoren kontzientzia lasai edukiko dudala eta prozesua benetan partehartzailea izan dela azalduko dudala.Azken finean, nire ideiari parte hartzaileek egindako proposamen txiki batzuk gehitu dizkiot, eta aldaketaren bat ere egin dut. Ez al da hori guztion arteko elkarlana?\nDemagun artikulu hau fikziozkoa dela. Demagun.\nBatiste Ezeiza. Euskadiko Gazteriaren Kontseiluko presidentea. Harpidetu zaitez | Apúntate


Balmasedako Udala - Zubi Zaharra Plaza berria\nZubi Zaharra Plaza berria\nMartxoaren 21ean, gure alkateak Zubi Zaharraren alboan eraikitako plaza berria inauguratu zuen: “Zubi Zaharra plaza”. Ekitaldia Balmasedako ereserkia entzun ondoren hasi zen (egunero entzun daiteke San Juan del Moral elizan, egungo Hiribilduaren Historia Museoan). Aurreskuaren ostean isiltasuna gorde zen Japoniako hondamendian izaniko biktimengatik, eta heldu berri den udaberriari ongi etorria eman zitzaion.\nAlkateak eskerrak emanez hasi zuen hitzaldia. Lehenengo eta behin, León Trucios egoitzari eman zizkion eskerrak, euren lurzorua erabilera publikorako uztearren. Gero, Viuda de Sanz eraikuntza enpresari, proiektua Udalari kosturik sortu gabe egiteagatik. Ondoren, Oier eta Luis Padurari, sutegiko lanengatik. Azkenik Udaleko langileei eta Lorazaintzako Enplegu Tailerrari, egindako lan bikainagatik.\nDatu ekonomikoei dagokienez, kartzela zaharraren salmentari (egun etxebizitza eraikuntza da) eta laster enkantean jarriko diren lokal, garaje eta trastelekuei esker, udalak 2,8 milioi eurotik gora jasoko ditu, aurreko horiek guztiak udalarenak baitira. Era berean, proiektu honekin eremu publikoko 600 m2 baino gehiago irabazi dira.\nAlkateak aitortu zuen plaza Zubi Zaharraren alboan dagoenenez, oso kokalekua nabarmena dela, eta horregatik proiektua arreta bereziz egin dela. Alde batetik, gure historia islatu nahi izan da, zubirako ikuspegia libre utzirik; bestalde, modernitate aurkitzen dugu, gure Hiribilduaren irudi berriaren landare-eskulturarekin. Gainera, plazan zenbait zuhaitz eta hiri altzari berriak daude. Hala ere, zalantzarik gabe, kokagunea da daukan gauza erakargarriena; izan ere, bertatik Kadagua ibaia, Zubi Zaharra eta San Lorenzo auzoa ikusten dira.\nAmaitzeko, Joseba Zorrillak auzoa hobetzen lagunduko zuela adierazi zuen, gure gune historikoko gune beltzetako baita.


Walsh konderria (Ipar Dakota) - Wikipedia, entziklopedia askea.\nWalsh konderria (Ipar Dakota)\nWalsh konderriaren kokapena AEBtan\n48°22′N 97°43′W / 48.37°N 97.72°W / 48.37; -97.7248°22′N 97°43′W / 48.37°N 97.72°W / 48.37; -97.72\n3.320,19 km2 (%99.06)\n31,5 km2 (%0.94)\nWalsh konderria (ingelesez: Walsh County) Ipar Dakotako konderri bat da, Ameriketako Estatu Batuetan. Hiriburua Grafton da. 2010eko zentsuaren arabera 11.119 biztanle zituen, Walsh kilometro koadroko azaleran.\nWalsh konderriak 3.351,69 kilometro koadro ditu. Horietatik 31,5 ura dira. Beste 3.320,19 lurra dira. Biztanleria dentsitatea 3,32 da.\n2010eko zentsoan bizi ziren 11.119 pertsonetatik 10.803 txuriak edo hispanoak dira. Horietatik hispano edo latino kategorian 969 dira. 24 beltzak edo afroamerikarrak. 153 amerikar natiboak ziren eta 4 Hawaii edo Pazifikoko irletako natiboak. 36 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 96 pertsonek kokatzen zuten.